	Parlament Ewropew
2024-2029
	[image: EP logo RGB_Mute]



TESTI ADOTTATI

[bookmark: TANumber]P10_TA(2026)0138
[bookmark: title]Is-simplifikazzjoni ta’ ċerti rekwiżiti u proċeduri għall-prodotti kimiċi
[bookmark: DocNumber]
[bookmark: Commission]Kumitat għall-Ambjent, il-Klima u s-Sikurezza tal-Ikel, il-Kumitat għas-Suq Intern u l-Ħarsien tal-Konsumatur
[bookmark: PE]PE783.026
[bookmark: Sujet][bookmark: References]Emendi adottati mill-Parlament Ewropew fid-29 ta’ April 2026 dwar il-proposta għal regolament tal-Parlament Ewropew u tal-Kunsill li jemenda r-Regolamenti (KE) Nru 1272/2008, (KE) Nru 1223/2009 u (UE) 2019/1009 fir-rigward tas-simplifikazzjoni ta’ ċerti rekwiżiti u proċeduri għall-prodotti kimiċi (COM(2025)0531 – C10-0143/2025 – 2025/0531(COD))[footnoteRef:1] [1:  	Il-każ ġie mgħoddi lura għan-negozjati interistituzzjonali lill-kumitati responsabbli, skont l-Artikolu 60(4), ir-raba' subparagrafu (A10-0104/2026).] 

Emenda		1
Proposta għal regolament
Premessa 2
	

	Test propost mill-Kummissjoni
	Emenda

	(2)	Is-sejbiet tar-rapport ta’ Draghi tal-20242 indikaw li n-numru dejjem jikber u l-kumplessità tar-regoli jirriskjaw li jillimitaw l-ispazju għall-immanuvrar għan-negozji tal-Unjoni u li jżommuhom milli jibqgħu kompetittivi. F’dan l-isfond, ċerti proċeduri u rekwiżiti stabbiliti fir-Regolamenti (KE) Nru 1272/20083, (KE) Nru 1223/20094 u (UE) 2019/10095 tal-Parlament Ewropew u tal-Kunsill jenħtieġ li jiġu ssimplifikati u jenħtieġ li jitneħħew piżijiet regolatorji mhux meħtieġa, filwaqt li jinżamm l-istess livell ta’ protezzjoni tas-saħħa tal-bniedem u tal-ambjent.
	(2)	Is-sejbiet tar-rapport ta’ Draghi tal-20242 indikaw li n-numru dejjem jikber u l-kumplessità tar-regoli jirriskjaw li jillimitaw l-ispazju għall-immanuvrar għan-negozji tal-Unjoni u li jżommuhom milli jibqgħu kompetittivi. F’dan l-isfond, ċerti proċeduri u rekwiżiti stabbiliti fir-Regolamenti (KE) Nru 1272/20083, (KE) Nru 1223/20094 u (UE) 2019/10095 tal-Parlament Ewropew u tal-Kunsill jenħtieġ li jiġu ssimplifikati u jenħtieġ li jitneħħew piżijiet amministrattivi u regolatorji mhux meħtieġa, filwaqt li jinżamm livell għoli ta’ protezzjoni tal-konsumatur u protezzjoni tas-saħħa tal-bniedem u tal-ambjent.

	_________________
	_________________

	2 Ir-rapport tal-2024 ta’ Mario Draghi dwar il-futur tal-kompetittività Ewropea: https://commission.europa.eu/topics/eu-competitiveness/draghi-report_en?prefLang=mt#paragraph_47059
	2 Ir-rapport tal-2024 ta’ Mario Draghi dwar il-futur tal-kompetittività Ewropea: https://commission.europa.eu/topics/eu-competitiveness/draghi-report_en?prefLang=mt#paragraph_47059

	3 Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1, ELI: http://data.europa.eu/eli/reg/2008/1272/oj).
	3 Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1, ELI: http://data.europa.eu/eli/reg/2008/1272/oj).

	4 Ir-Regolament (KE) 1223/2009 tal-Parlament Ewropew u tal-Kunsill tat-30 ta’ Novembru 2009 dwar il-prodotti kożmetiċi (riformulazzjoni) (ĠU L 342, 22.12.2009, p. 59, ELI: http://data.europa.eu/eli/reg/2009/1223/oj).
	4 Ir-Regolament (KE) 1223/2009 tal-Parlament Ewropew u tal-Kunsill tat-30 ta’ Novembru 2009 dwar il-prodotti kożmetiċi (riformulazzjoni) (ĠU L 342, 22.12.2009, p. 59, ELI: http://data.europa.eu/eli/reg/2009/1223/oj).

	5 Ir-Regolament (UE) 2019/1009 tal-Parlament Ewropew u tal-Kunsill tal-5 ta’ Ġunju 2019 li jistabbilixxi regoli dwar it-tpoġġija għad-dispożizzjoni fis-suq ta’ prodotti fertilizzanti tal-UE u li jemenda r-Regolamenti (KE) Nru 1069/2009 u (KE) Nru 1107/2009 u li jħassar ir-Regolament (KE) Nru 2003/2003 (ĠU L 170, 25.6.2019, p. 1, ELI: http://data.europa.eu/eli/reg/2019/1009/oj).
	5 Ir-Regolament (UE) 2019/1009 tal-Parlament Ewropew u tal-Kunsill tal-5 ta’ Ġunju 2019 li jistabbilixxi regoli dwar it-tpoġġija għad-dispożizzjoni fis-suq ta’ prodotti fertilizzanti tal-UE u li jemenda r-Regolamenti (KE) Nru 1069/2009 u (KE) Nru 1107/2009 u li jħassar ir-Regolament (KE) Nru 2003/2003 (ĠU L 170, 25.6.2019, p. 1, ELI: http://data.europa.eu/eli/reg/2019/1009/oj).



Emenda		2
Proposta għal regolament
Premessa 2a (ġdida)
	

	Test propost mill-Kummissjoni
	Emenda

	
	(2a)	Il-prodotti fertilizzanti koperti mir-Regolament (UE) 2019/1009 jaffettwaw direttament il-kostijiet tal-produzzjoni, l-introjti, is-sikurezza u l-kompetittività tal-bdiewa, filwaqt li r-rekwiżiti regolatorji u l-piżijiet amministrattivi fuq il-produtturi jiġu trażmessi tul il-katina tal-provvista. Peress li l-kompetittività tal-Unjoni tiddependi, fost l-oħrajn, fuq il-kapaċità tagħha li tkun innovattiva, il-qafas regolatorju jenħtieġ li jappoġġa l-innovazzjoni u l-progress tekniku billi jibqa’ proporzjonat u jevita piżijiet bla bżonn, filwaqt li jiżgura li jintlaħqu l-objettivi ta’ dak ir-Regolament.



Emenda		3
Proposta għal regolament
Premessa 3
	

	Test propost mill-Kummissjoni
	Emenda

	(3)	F’konformità mal-objettiv tal-Kummissjoni li tippromwovi l-prinċipju “diġitali b’mod awtomatiku” sabiex tappoġġa t-trasformazzjonijiet diġitali u sabiex tiffaċilita l-komunikazzjoni bejn l-operaturi ekonomiċi u l-awtoritajiet nazzjonali responsabbli għall-infurzar, l-indikazzjoni ta’ kuntatt diġitali fuq it-tikketta ta’ sustanzi u taħlitiet perikolużi hija meħtieġa biex tissaħħaħ l-effettività tal-kontrolli uffiċjali u tal-infurzar u biex jitħaffef il-proċess tal-identifikazzjoni ta’ sustanzi u taħlitiet li ma jikkonformawx mar-rekwiżiti tar-Regolament (KE) Nru 1272/2008. Bħalissa, il-fornituri huma meħtieġa jindikaw l-indirizz u n-numru tat-telefon tagħhom fuq it-tikketta tal-imballaġġ ta’ sustanzi jew taħlitiet perikolużi, iżda dan mhux dejjem ikun biżżejjed biex jiġi żgurat li l-awtoritajiet responsabbli għall-infurzar ikunu jistgħu jistabbilixxu kuntatt malajr. Għalhekk huwa meħtieġ li l-fornituri jintalbu jipprovdu kuntatt diġitali, li jista’ jkun kwalunkwe mezz ta’ komunikazzjoni online aġġornat u aċċessibbli mal-fornitur.
	(3)	F’konformità mal-objettiv tal-Kummissjoni li tippromwovi l-prinċipju “diġitali b’mod awtomatiku” biex tappoġġa t-trasformazzjonijiet diġitali u sabiex tiffaċilita l-komunikazzjoni bejn il-fornituri u l-individwi u bejn il-fornituri u l-awtoritajiet nazzjonali responsabbli għall-infurzar, l-indikazzjoni ta’ kuntatt diġitali fuq it-tikketta ta’ sustanzi u taħlitiet perikolużi tikkontribwixxi biex jissaħħu l-effettività tal-kontrolli uffiċjali, it-traċċabbiltà, ir-responsabbiltà u l-infurzar u biex jitħaffef il-proċess tal-identifikazzjoni ta’ sustanzi u taħlitiet li ma jikkonformawx mar-rekwiżiti tar-Regolament (KE) Nru 1272/2008, kif ukoll biex jiġi żgurat li l-konsumaturi jkollhom kuntatt rapidu u dirett f’każ ta’ emerġenza jew aċċident. Bħalissa, il-fornituri huma meħtieġa jindikaw l-indirizz u n-numru tat-telefon tagħhom fuq it-tikketta tal-imballaġġ ta’ sustanzi jew taħlitiet perikolużi, iżda dan mhux dejjem ikun biżżejjed biex jiġi żgurat li l-awtoritajiet responsabbli għall-infurzar ikunu jistgħu jistabbilixxu kuntatt malajr. Għalhekk huwa meħtieġ li l-fornituri jintalbu jipprovdu wkoll kuntatt diġitali, li jenħtieġ li jkun kwalunkwe mezz ta’ komunikazzjoni online aġġornat, aċċessibbli faċilment u mingħajr ħlas mal-fornitur, u jippermetti l-ħżin ta’ informazzjoni fuq mezz durabbli. Meta jiġi pprovdut kuntatt diġitali, in-numru tat-telefon jista’ jsir disponibbli direttament permezz ta’ dak il-kuntatt diġitali.



Emenda		4
Proposta għal regolament
Premessa 3a (ġdida)
	

	Test propost mill-Kummissjoni
	Emenda

	
	(3a)	Jenħtieġ li l-kuntatt diġitali jippermetti lill-konsumaturi u lill-awtoritajiet jikkuntattjaw lill-fornituri direttament u malajr, u jenħtieġ li jkun aċċessibbli mingħajr ħlas, u mingħajr il-ħtieġa li tiġi pprovduta xi data personali, li titniżżel jew tiġi użata applikazzjoni jew li dak li jkun jiġi obbligat jirreġistra unikament għall-fini li jiġi kkuntattjat il-fornitur. Tali kuntatt diġitali jista’ jinkludi, pereżempju, indirizz tal-posta elettronika jew formola ta’ kuntatt fuq sit web. Madankollu, jenħtieġ li ma jinftiehemx li jinkludi tweġibiet awtomatiċi għal mistoqsijiet, chatbots jew numri tal-fax. It-terminu “kuntatt diġitali”, b’mod simili għat-terminu “indirizz elettroniku” fir-Regolament (UE) 2023/988 tal-Parlament Ewropew u tal-Kunsill, jenħtieġ li jinftiehem b’mod teknoloġikament newtrali, ikun kapaċi jevolvi mal-iżviluppi teknoloġiċi futuri, u jkopri l-forom kollha ta’ komunikazzjoni diġitali diretta.



Emenda		5
Proposta għal regolament
Premessa 5
	

	Test propost mill-Kummissjoni
	Emenda

	(5)	Ir-Regolament (UE) 2024/2865 tal-Parlament Ewropew u tal-Kunsill6 introduċa eżenzjonijiet mir-rekwiżiti tal-ittikkettar u tal-imballaġġ għal pakketti li fihom inqas minn 10 ml. Madankollu, huma meħtieġa aktar simplifikazzjonijiet fir-rigward tal-applikazzjoni ta’ din id-deroga f’każijiet fejn dawn il-pakketti jkunu soġġetti għad-dikjarazzjoni ta’ periklu supplimentari EUH 208. Huwa meħtieġ ukoll li jiġu ċċarati r-rekwiżiti għall-imballaġġ intern u ta’ barra f’każijiet fejn tiġi applikata d-deroga ta’ 10 ml.
	(5)	Ir-Regolament (UE) 2024/2865 tal-Parlament Ewropew u tal-Kunsill6 introduċa eżenzjonijiet mir-rekwiżiti tal-ittikkettar u tal-imballaġġ għal pakketti li fihom inqas minn 10 ml. Dan introduċa l-possibbiltà li jitħallew barra elementi tat-tikketta minn tali imballaġġ intern f’ċerti kundizzjonijiet. Madankollu, huwa meħtieġ li dawn id-dispożizzjonijiet jiġu ssimplifikati u jiġi ċċarat liema każijiet jeħtieġu li l-elementi tal-ittikkettar jiġu ppreżentati fuq l-imballaġġ ta’ barra f’każijiet li jippermettu li dawn l-elementi jitħallew barra kompletament. Barra minn hekk, jenħtieġ li l-Kummissjoni twettaq valutazzjoni dwar jekk tnaqqis speċifiku ulterjuri tal-elementi obbligatorji tat-tikketta jenħtieġx li japplika għall-pakketti ta’ bejn 10 u 125 ml.

	_________________
	_________________

	6 Ir-Regolament (UE) 2024/2865 tal-Parlament Ewropew u tal-Kunsill tat-23 ta’ Ottubru 2024 li jemenda r-Regolament (KE) Nru 1272/2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet (ĠU L, 2024/2865, 20.11.2024, ELI: http://data.europa.eu/eli/reg/2024/2865/oj).
	6 Ir-Regolament (UE) 2024/2865 tal-Parlament Ewropew u tal-Kunsill tat-23 ta’ Ottubru 2024 li jemenda r-Regolament (KE) Nru 1272/2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet (ĠU L, 2024/2865, 20.11.2024, ELI: http://data.europa.eu/eli/reg/2024/2865/oj).

Proposta għal regolament
Premessa 6
	

	Test propost mill-Kummissjoni
	Emenda

	(6)	Sabiex tiġi pprovduta l-flessibbiltà għall-fornituri tas-sustanzi u t-taħlitiet, biex jinħolqu kundizzjonijiet ugwali għall-intrapriżi żgħar u ta’ daqs medju li spiss jesternalizzaw is-servizzi tal-istampar tat-tikketti u biex jiġu ffaċilitati t-tħejjija u l-produzzjoni ta’ tikketti li jintwew, li jieħdu ferm iżjed żmien mill-produzzjoni tat-tikketti standard, huwa meħtieġ li titneħħa skadenza fissa ta’ 6 xhur u li t-tikketti jinbidlu mingħajr dewmien żejjed wara li tinkiseb data ġdida minn fornitur ġdid jew wara li tiġi kkomunikata lilu.
	(6)	Fir-rigward tal-aġġornament tat-tikketti f’każ ta’ awtoklassifikazzjoni ġdida jew aktar severa, jenħtieġ li l-fornituri jinfurmaw lill-utenti downstream diretti tagħhom dwar ir-riżultati tal-evalwazzjoni l-ġdida mingħajr dewmien żejjed. Sabiex jingħata biżżejjed żmien lill-fornituri kollha tas-sustanzi u t-taħlitiet, b’mod partikolari, għall-intrapriżi żgħar u ta’ daqs medju li spiss jesternalizzaw is-servizzi tal-istampar tat-tikketti u biex jiġu ffaċilitati t-tħejjija u l-produzzjoni ta’ tikketti li jintwew, li jieħdu ferm iżjed żmien mill-produzzjoni tat-tikketti standard, huwa meħtieġ li l-iskadenza fissa ta’ sitt xhur għall-ittikkettar mill-ġdid tiġi estiża għal tmintax-il xahar, filwaqt li jkompli jintalab li t-tikketti jinbidlu mingħajr dewmien żejjed wara li tinkiseb data ġdida minn fornitur jew wara li tiġi kkomunikata lilu.

Proposta għal regolament
Premessa 7
	

	Test propost mill-Kummissjoni
	Emenda

	(7)	Ir-Regolament (UE) 2024/2865 stabbilixxa regoli dwar ir-rekwiżiti obbligatorji għall-ifformattjar tat-tikketti. Informazzjoni ġdida7 indikat piż amministrattiv u kostijiet eċċessivi, assoċjati ma’ dawn ir-rekwiżiti. Sabiex tiġi bbilanċjata l-ħtieġa li l-informazzjoni fuq it-tikketti tkun tinftiehem b’mod ċar mill-konsumaturi mal-ħtieġa li jitnaqqsu l-ostakli u l-piż tas-suq għall-industrija8, huwa meħtieġ li jiġu ssimplifikati l-obbligi attwali ta’ fformattjar mingħajr ma jitnaqqas il-livell ta’ protezzjoni tas-saħħa tal-bniedem u tal-ambjent. L-operaturi ekonomiċi u l-awtoritajiet tal-infurzar iridu jibqgħu responsabbli biex jiżguraw li t-tikketti jkunu jistgħu jinqraw f’konformità mar-rekwiżiti legali.
	(7)	Ir-Regolament (UE) 2024/2865 stabbilixxa regoli dwar ir-rekwiżiti obbligatorji għall-ifformattjar tat-tikketti. Informazzjoni ġdida7 indikat piż amministrattiv u kostijiet eċċessivi, assoċjati ma’ dawn ir-rekwiżiti. Sabiex tiġi bbilanċjata l-ħtieġa li l-informazzjoni fuq it-tikketti tkun tinftiehem b’mod ċar mill-konsumaturi mal-ħtieġa li jitnaqqsu l-ostakli u l-piż mhux ġustifikat tas-suq għall-industrija8, b’mod partikolari għall-intrapriżi żgħar u ta’ daqs medju, huwa meħtieġ li jiġu ssimplifikati l-obbligi attwali ta’ fformattjar mingħajr ma jitnaqqas il-livell ta’ protezzjoni tas-saħħa tal-bniedem u tal-ambjent. Il-miżuri l-ġodda jenħtieġ li jżommu livell għoli ta’ protezzjoni tal-konsumatur u jiżguraw il-funzjonament xieraq tas-suq intern. Il-fornituri jeħtiġilhom jibqgħu responsabbli biex jiżguraw li t-tikketti jkunu jistgħu jinqraw f’konformità mar-rekwiżiti legali.

	_________________
	_________________

	7 Analiżi dettaljata tal-kostijiet assoċjati mar-rekwiżiti l-ġodda tal-ifformattjar hija pprovduta fid-Dokument ta’ Ħidma tal-Persunal li Jakkumpanja d-dokument Proposta għal Regolament tal-Parlament Ewropew u tal-Kunsill li jemenda r-Regolamenti (KE) Nru 1272/2008, (KE) Nru 1223/2009 u (UE) 2019/1009 fir-rigward tas-simplifikazzjoni ta’ ċerti rekwiżiti u proċeduri għal prodotti kimiċi, SWD(2025) 531, p. 14.
	7 Analiżi dettaljata tal-kostijiet assoċjati mar-rekwiżiti l-ġodda tal-ifformattjar hija pprovduta fid-Dokument ta’ Ħidma tal-Persunal li Jakkumpanja d-dokument Proposta għal Regolament tal-Parlament Ewropew u tal-Kunsill li jemenda r-Regolamenti (KE) Nru 1272/2008, (KE) Nru 1223/2009 u (UE) 2019/1009 fir-rigward tas-simplifikazzjoni ta’ ċerti rekwiżiti u proċeduri għal prodotti kimiċi, SWD(2025) 531, p. 14.

	8 Kif deskritt fil-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni Strateġija biex is-Suq Uniku jsir sempliċi, bla xkiel u b’saħħtu, COM(2025) 500 final, p. 10, disponibbli fuq: https://eur-lex.europa.eu/legal-content/MT/TXT/PDF/?uri=CELEX:52025DC0500.
	8 Kif deskritt fil-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni Strateġija biex is-Suq Uniku jsir sempliċi, bla xkiel u b’saħħtu, COM(2025) 500 final, p. 10, disponibbli fuq: https://eur-lex.europa.eu/legal-content/MT/TXT/PDF/?uri=CELEX:52025DC0500.



Emenda		8
Proposta għal regolament
Premessa 7a (ġdida)
	

	Test propost mill-Kummissjoni
	Emenda

	
	(7a)	It-tikketta sservi bħala sors primarju u spiss uniku ta’ informazzjoni dwar il-perikli u gwida dwar l-użu sikur faċilment disponibbli għall-konsumaturi, filwaqt li l-utenti professjonali u industrijali huma infurmati wkoll dwar il-perikli assoċjati ma’ sustanza jew taħlita partikolari qabel l-użu permezz ta’ skedi tad-data dwar is-sikurezza u taħriġ dwar is-sikurezza. Għalhekk, huwa indispensabbli li tikketta tkun tista’ tinqara faċilment taħt kundizzjonijiet normali, iżda wkoll f’ċirkustanzi eċċezzjonali, bħall-inċidenti.

Proposta għal regolament
Premessa 22b (ġdida)
	

	Test propost mill-Kummissjoni
	Emenda

	
	(7b)	Biex jiġi żgurat li tikketta jkollha grad xieraq ta’ leġġibbiltà, jenħtieġ li tal-anqas ikollha kuntrast ċar tat-test tat-tikketta mal-isfond, tipa xierqa, tipa ta’ daqs xieraq, spazju xieraq bejn il-linji u l-ittri, disinn ġenerali tat-tikketta u elementi rilevanti oħra tal-ifformattjar. B’mod partikolari, għal sustanzi jew taħlitiet li jitpoġġew għad-dispożizzjoni fis-suq għall-pubbliku ġenerali, l-elementi tat-tikketta msemmija fl-Artikolu 17(1) jenħtieġ li jużaw daqs tat-tipa meta l-għoli x ikun daqs jew akbar minn 1,2 mm. Madankollu, meta l-kontenut tal-pakkett ma jaqbiżx il-125 ml, l-elementi tat-tikketta msemmija fl-Artikolu 17(1) jistgħu jużaw daqs tat-tipa meta l-għoli x ikun daqs jew akbar minn 0,9 mm. L-Aġenzija Ewropea għas-Sustanzi Kimiċi (ECHA) jenħtieġ li taġġorna l-gwida tagħha dwar l-ifformattjar tat-tikketti u tinkludi eżempji ċari ta’ x’jikkostitwixxi eżempji aċċettabbli u inaċċettabbli tal-ifformattjar tat-tikketti. Il-gwida jenħtieġ li tikkunsidra l-formati tal-ittikkettar minn liġijiet rilevanti oħra tal-Unjoni u tqis l-aħjar prattika dwar “disinn aċċettabbli” u standards aċċettati għall-leġġibbiltà, inklużi kombinazzjonijiet ta’ kuluri aċċettabbli kif ukoll inaċċettabbli biex jiġi żgurat il-kuntrast. Il-gwida jenħtieġ li tassisti l-infurzar mill-awtoritajiet nazzjonali rilevanti, tiġi żviluppata f’konformità mal-prinċipji ta’ Regolamentazzjoni Aħjar u tkun infurmata minn konsultazzjoni xierqa mal-partijiet ikkonċernati, tappoġġa l-kompetittività billi tnaqqas il-piżijiet bla bżonn, tipprovdi ċertezza għall-fornituri, u tiżgura kompetizzjoni ġusta fis-suq intern.



Emenda		10
Proposta għal regolament
Premessa 8
	

	Test propost mill-Kummissjoni
	Emenda

	(8)	Biex jittaffa l-piż fuq l-industrija u biex tittejjeb iċ-ċirkolazzjoni libera ta’ sustanzi u taħlitiet fis-suq intern, huwa xieraq li jiġi emendat ir-Regolament (KE) Nru 1272/2008 fir-rigward tar-regoli dwar ir-reklamar u l-offerti mill-bogħod, filwaqt li jittieħed vantaġġ mid-dispożizzjonijiet eżistenti f’leġiżlazzjoni oħra tal-Unjoni bl-istess objettivi. F’dan ir-rigward, ir-rekwiżiti għar-reklamar u l-offerti mill-bogħod jenħtieġ li jkunu limitati għal prodotti mqiegħda fis-suq għall-pubbliku ġenerali, peress li r-Regolament (KE) Nru 1907/20069 diġà jipprovdi obbligi ċari dwar il-flussi tal-informazzjoni fil-ktajjen tal-provvista għas-sustanzi u t-taħlitiet.
	(8)	Biex jittaffa l-piż fuq l-industrija u biex tittejjeb iċ-ċirkolazzjoni libera ta’ sustanzi u taħlitiet fis-suq intern, huwa xieraq li jiġi emendat ir-Regolament (KE) Nru 1272/2008 fir-rigward tar-regoli dwar ir-reklamar u l-offerti ta’ bejgħ mill-bogħod, filwaqt li jittieħed vantaġġ mid-dispożizzjonijiet eżistenti f’leġiżlazzjoni oħra tal-Unjoni bl-istess objettivi. F’dan ir-rigward, ir-rekwiżiti għar-reklamar u l-offerti ta’ bejgħ mill-bogħod jenħtieġ li jkunu limitati għal prodotti mqiegħda fis-suq għall-pubbliku ġenerali, peress li r-Regolament (KE) Nru 1907/20069 diġà jipprovdi obbligi ċari dwar il-flussi tal-informazzjoni fil-ktajjen tal-provvista għas-sustanzi u t-taħlitiet.

	_________________
	_________________

	9 Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1, ELI: http://data.europa.eu/eli/reg/2006/1907/oj).
	9 Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1, ELI: http://data.europa.eu/eli/reg/2006/1907/oj).

	(8a)	L-utenti professjonali u industrijali huma ġeneralment infurmati aħjar dwar il-perikli assoċjati ma’ sustanzi u taħlitiet mill-konsumaturi. Għalhekk huwa xieraq li ssir distinzjoni bejn ir-rekwiżiti ta’ informazzjoni fir-rigward tar-reklamar skont jekk il-prodotti jkunux maħsuba għal użu professjonali u industrijali jew għall-konsumaturi jew ikunux direttament disponibbli għalihom. Meta jivvalutaw jekk reklam huwiex immirat lejn il-konsumaturi jew magħmul disponibbli għalihom, l-awtoritajiet kompetenti jenħtieġ li jqisu elementi oġġettivi, inkluż jekk huwiex indikat b’mod ċar li s-sustanza jew it-taħlita hija maħsuba esklużivament għall-użu professjonali, kif ukoll il-kuntest li fih ir-reklam jew l-offerta jsiru disponibbli, bħal fieri kummerċjali, pubblikazzjonijiet kummerċjali jew pjattaformi diġitali indirizzati lill-utenti professjonali. Dispożizzjonijiet simili diġà jeżistu fl-ambitu tad-dritt tal-Unjoni.

	(9)	Qabel l-emendi introdotti mir-Regolament (UE) 2024/2865, ir-Regolament (KE) Nru 1272/2008 kien jeħtieġ li r-reklamar għal taħlitiet perikolużi, li għalihom membru tal-pubbliku ġenerali jitħalla jikkonkludi kuntratt għax-xiri mingħajr ma l-ewwel ikun ra t-tikketta, isemmi t-tip jew it-tipi ta’ perikli indikati fuq it-tikketta, u kien jeħtieġ li r-reklamar għal sustanzi jsemmi l-klassijiet ta’ periklu jew il-kategoriji ta’ periklu kkonċernati. Ir-Regolament (UE) 2024/2865 introduċa rekwiżit ġdid għall-bejgħ mill-bogħod kollu ta’ sustanzi u taħlitiet perikolużi biex tiġi inkluża l-informazzjoni kollha fuq l-ittikkettar fl-offerta, u b’hekk jiġi żgurat li x-xerrej dejjem ikun infurmat dwar il-perikli qabel ma jixtri l-prodott. Dak ir-Regolament espanda wkoll ir-rekwiżiti għar-reklamar, u kien jeħtieġ li dawn jindikaw il-pittogrammi tal-periklu, il-kliem bħala sinjal, id-dikjarazzjonijiet tal-periklu u d-dikjarazzjonijiet supplimentari u, barra minn hekk, li jistiednu lill-pubbliku ġenerali jsegwi l-informazzjoni dwar it-tikketta tal-prodott. Ir-reklamar huwa mezz ta’ promozzjoni tal-bejgħ jew tal-użu ta’ prodotti kimiċi, u fil-mument tal-bejgħ, it-tikketta fuq l-imballaġġ tas-sustanza jew tat-taħlita jew l-informazzjoni tat-tikketta fl-offerta mill-bogħod tipprovdi informazzjoni sħiħa dwar il-perikli assoċjati ma’ dik is-sustanza jew ma’ dik it-taħlita. Għalhekk, ikun xieraq li r-reklamar ikun meħtieġ jistieden lill-klijenti jaqraw it-tikketta u l-informazzjoni dwar il-prodott qabel l-użu, iżda mhux li tiġi dduplikata l-informazzjoni dwar il-periklu mit-tikketta.
	(9)	Qabel l-emendi introdotti mir-Regolament (UE) 2024/2865, ir-Regolament (KE) Nru 1272/2008 kien jeħtieġ li r-reklamar għal taħlitiet perikolużi, li għalihom membru tal-pubbliku ġenerali jitħalla jikkonkludi kuntratt għax-xiri mingħajr ma l-ewwel ikun ra t-tikketta, isemmi t-tip jew it-tipi ta’ perikli indikati fuq it-tikketta, u kien jeħtieġ li r-reklamar għal sustanzi jsemmi l-klassijiet ta’ periklu jew il-kategoriji ta’ periklu kkonċernati. Ir-Regolament (UE) 2024/2865 introduċa rekwiżit ġdid għall-bejgħ mill-bogħod kollu ta’ sustanzi u taħlitiet perikolużi biex tiġi inkluża l-informazzjoni kollha fuq l-ittikkettar fl-offerta, u b’hekk jiġi żgurat li x-xerrej dejjem ikun infurmat dwar il-perikli qabel ma jixtri l-prodott. Dak ir-Regolament espanda wkoll ir-rekwiżiti għar-reklamar, u kien jeħtieġ li dawn jindikaw il-pittogrammi tal-periklu, il-kliem bħala sinjal, id-dikjarazzjonijiet tal-periklu u d-dikjarazzjonijiet supplimentari u, barra minn hekk, li jistiednu lill-pubbliku ġenerali jsegwi l-informazzjoni dwar it-tikketta tal-prodott. Ir-reklamar huwa mezz ta’ promozzjoni tal-bejgħ jew tal-użu ta’ prodotti kimiċi, u fil-mument tal-bejgħ, it-tikketta fuq l-imballaġġ tas-sustanza jew tat-taħlita jew l-informazzjoni tat-tikketta fl-offerta mill-bogħod tipprovdi informazzjoni sħiħa dwar il-perikli assoċjati ma’ dik is-sustanza jew ma’ dik it-taħlita. Għalhekk, ikun xieraq li r-reklamar ikun meħtieġ jistieden lill-klijenti jaqraw it-tikketta u l-informazzjoni dwar il-prodott qabel l-użu, u li jinkludu jew il-kelma bħala sinjal jew il-pittogramma, iżda mhux li tiġi dduplikata l-informazzjoni kollha dwar il-periklu mit-tikketta. Dan l-approċċ jiżgura li r-reklami jibqgħu informattivi biżżejjed fit-twissija lill-utenti potenzjali dwar in-natura perikoluża tal-prodott mingħajr ma jimponi rekwiżiti li jagħmlu r-reklami mimlija b’kontenut żejjed, diffiċli biex jiġu interpretati, jew kummerċjalment mhux prattiċi. Minħabba l-ħafna forom differenti ta’ reklamar, il-fornituri jenħtieġ li jiġu pprovduti grad ta’ flessibbiltà dwar kif din l-informazzjoni jenħtieġ li titwassal fir-reklami.

	(10)	Peress li r-Regolament (KE) Nru 1107/2009 tal-Parlament Ewropew u tal-Kunsill10 u r-Regolament (UE) Nru 528/2012 tal-Parlament Ewropew u tal-Kunsill11 jirrikjedu li r-reklamar għal prodotti għall-protezzjoni tal-pjanti u prodotti bijoċidali awtorizzati jużaw id-dikjarazzjoni “Għandek dejjem taqra t-tikketta u l-informazzjoni tal-prodott qabel ma tużah”, ikun xieraq li jintuża l-istess rekwiżit għal reklami ta’ sustanzi u taħlitiet perikolużi biex tiġi żgurata l-konsistenza, speċjalment f’każijiet fejn is-sustanzi u t-taħlitiet perikolużi li jiġu rreklamati jkunu wkoll prodotti għall-protezzjoni tal-pjanti jew prodotti bijoċidali awtorizzati.
	(10)	Peress li r-Regolament (KE) Nru 1107/2009 tal-Parlament Ewropew u tal-Kunsill10 u r-Regolament (UE) Nru 528/2012 tal-Parlament Ewropew u tal-Kunsill11 jirrikjedu li r-reklamar għal prodotti għall-protezzjoni tal-pjanti u prodotti bijoċidali awtorizzati jużaw id-dikjarazzjoni “Għandek dejjem taqra t-tikketta u l-informazzjoni tal-prodott qabel ma tużah”, ikun xieraq li dawk li jirreklamaw jużaw l-istess dikjarazzjoni għal reklami ta’ sustanzi u taħlitiet perikolużi biex tiġi żgurata l-konsistenza, speċjalment f’każijiet meta s-sustanzi u t-taħlitiet perikolużi li jiġu rreklamati jkunu wkoll prodotti għall-protezzjoni tal-pjanti jew prodotti bijoċidali awtorizzati.

	_________________
	_________________

	10 Ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU L 309, 24.11.2009, p. 1, ELI: http://data.europa.eu/eli/reg/2009/1107/oj).
	10 Ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU L 309, 24.11.2009, p. 1, ELI: http://data.europa.eu/eli/reg/2009/1107/oj).

	11 Ir-Regolament (UE) Nru 528/2012 tal-Parlament Ewropew u tal-Kunsill tat-22 ta’ Mejju 2012 dwar it-tqegħid fis-suq u l-użu tal-prodotti bijoċidali (ĠU L 167, 27.6.2012, p. 1, ELI: http://data.europa.eu/eli/reg/2012/528/oj).
	11 Ir-Regolament (UE) Nru 528/2012 tal-Parlament Ewropew u tal-Kunsill tat-22 ta’ Mejju 2012 dwar it-tqegħid fis-suq u l-użu tal-prodotti bijoċidali (ĠU L 167, 27.6.2012, p. 1, ELI: http://data.europa.eu/eli/reg/2012/528/oj).

	(12)	Ir-Regolament (UE) 2024/2865 introduċa l-possibbiltà li ċerti elementi ta’ ttikkettar jiġu inklużi fit-tikketta diġitali biss. Sabiex jiġi żgurat użu usa’ tat-teknoloġija u sabiex ikun jista’ jkun hemm approċċ aktar sempliċi u flessibbli għall-ittikkettar, il-fornituri jenħtieġ li jitħallew iqiegħdu d-dettalji ta’ kuntatt ta’ kwalunkwe fornitur addizzjonali fuq it-tikketta diġitali biss. L-inklużjoni tal-kuntatt diġitali tkun xierqa wkoll meta d-dettalji ta’ kuntatt tal-fornituri addizzjonali jiġu pprovduti fit-tikketta diġitali.
	(12)	Ir-Regolament (UE) 2024/2865 introduċa l-possibbiltà li ċerti elementi ta’ ttikkettar jiġu inklużi fit-tikketta diġitali biss. Sabiex jiġi żgurat użu usa’ tat-teknoloġija u sabiex ikun jista’ jkun hemm approċċ aktar sempliċi u flessibbli għall-ittikkettar, il-fornituri jenħtieġ li jitħallew iqiegħdu d-dettalji ta’ kuntatt ta’ kwalunkwe fornitur addizzjonali fuq it-tikketta diġitali biss. L-inklużjoni tal-kuntatt diġitali tkun xierqa wkoll meta d-dettalji ta’ kuntatt tal-fornituri addizzjonali jiġu pprovduti fit-tikketta diġitali. Sabiex tiġi żgurata l-possibbiltà ta’ kuntatt rapidu li huwa essenzjali f’ċerti sitwazzjonijiet bħal f’każijiet ta’ emerġenza, jenħtieġ li l-preżenza ta’ kuntatt diġitali ma teskludix l-għoti ta’ numru tat-telefon.

	(12a)	Il-cartridges tal-inkjet (≤ 150 ml) (fornuti fl-imballaġġ ta’ barra u ddisinjati biex jiġu installati fi printer minn konsumatur jew utent professjonali) għandhom erja tas-superfiċje li tista’ tintuża limitata ħafna għall-ittikkettar u ma jistgħux jibbenefikaw jibbenefikaw mill-opzjoni tat-tikketti li jintwew li tippermetti soluzzjonijiet multilingwi. F’dan il-każ jenħtieġ li l-fornituri jitħallew inaqqsu l-informazzjoni dwar il-periklu fuq it-tikketta skont ċerti kundizzjonijiet.

	(14)	F’konformità mad-dispożizzjonijiet tranżizzjonali tar-Regolament (KE) Nru 1272/2008, jenħtieġ li l-fornituri jkollhom il-possibbiltà li japplikaw id-dispożizzjonijiet il-ġodda dwar il-klassifikazzjoni, l-ittikkettar u l-imballaġġ introdotti b’dan ir-Regolament fuq bażi volontarja qabel id-data tal-applikazzjoni differita ta’ dawn id-dispożizzjonijiet.
	(14)	F’konformità mad-dispożizzjonijiet tranżizzjonali tar-Regolament (KE) Nru 1272/2008, jenħtieġ li l-fornituri jkollhom il-possibbiltà li japplikaw id-dispożizzjonijiet il-ġodda dwar il-klassifikazzjoni, l-ittikkettar u l-imballaġġ introdotti b’dan ir-Regolament fuq bażi volontarja qabel id-data tal-applikazzjoni differita ta’ dawn id-dispożizzjonijiet u l-awtoritajiet nazzjonali jenħtieġ li jħeġġuhom jagħmlu dan.

	(17)	Il-kundizzjonijiet li jippermettu eżenzjonijiet mill-projbizzjoni tal-użu ta’ tali sustanzi fil-prodotti kożmetiċi jenħtieġ li jiġu ssimplifikati, u l-kamp ta’ applikazzjoni tagħhom jenħtieġ li jiġi stabbilit f’aktar dettall. Barra minn hekk, il-konformità mar-rekwiżiti tas-sikurezza alimentari mhijiex kompatibbli mal-iżviluppi xjentifiċi u tekniċi li jippermettu l-iżvilupp ta’ sustanzi ġodda għall-użu fi prodotti kożmetiċi li ma jintużawx jew ma jinstabux fl-ikel. Il-konformità mar-rekwiżiti tas-sikurezza alimentari ma ssaħħaħx is-sikurezza tal-prodotti kożmetiċi peress li ż-żewġ kategoriji ta’ prodotti huma differenti b’mod inerenti. Għalhekk, huwa xieraq li din il-kundizzjoni titħassar.
	(17)	Il-kundizzjonijiet li jippermettu eżenzjonijiet mill-projbizzjoni tal-użu ta’ tali sustanzi fil-prodotti kożmetiċi jenħtieġ li jiġu ssimplifikati mingħajr ma jitbaxxa l-livell għoli tas-saħħa u sikurezza tal-bniedem u l-protezzjoni tal-konsumatur, u l-kamp ta’ applikazzjoni tagħhom jenħtieġ li jiġi stabbilit f’aktar dettall. Barra minn hekk, il-konformità mar-rekwiżiti tas-sikurezza alimentari mhijiex kompatibbli mal-iżviluppi xjentifiċi u tekniċi li jippermettu l-iżvilupp ta’ sustanzi ġodda għall-użu fi prodotti kożmetiċi li ma jintużawx jew ma jinstabux fl-ikel. Il-konformità mar-rekwiżiti tas-sikurezza alimentari mhux neċessarjament issaħħaħ is-sikurezza tal-prodotti kożmetiċi peress li ż-żewġ kategoriji ta’ prodotti huma differenti b’mod inerenti. Għalhekk, huwa xieraq li din il-kundizzjoni titħassar.

	(18)	Barra minn hekk, jenħtieġ li jiġu speċifikati l-elementi li għandhom jitqiesu taħt id-disponibbiltà ta’ kundizzjonijiet alternattivi xierqa. B’mod partikolari, jenħtieġ li jiġi previst li l-użu ta’ sustanza alternattiva jenħtieġ li jirriżulta f’riskju ġenerali mnaqqas għas-saħħa tal-bniedem u għall-ambjent u li s-sustanza jenħtieġ li tipprovdi funzjoni ekwivalenti jew simili fi prodott kożmetiku, u tkun disponibbli fis-suq fi kwantitajiet suffiċjenti, sabiex tkun tista’ tkun teknikament fattibbli u ekonomikament vijabbli għan-negozji u speċjalment għall-SMEs. Barra minn hekk, jenħtieġ li l-aċċess għas-sustanza ma jkunx ristrett minn privattivi jew minn restrizzjonijiet fuq il-materja prima. Jenħtieġ li jkun possibbli wkoll li jitqiesu l-aspetti ekonomiċi, bħall-kostijiet tar-riformulazzjoni u l-kontribuzzjoni komparattiva għall-kostijiet ġenerali tal-produzzjoni, bħala fatturi rilevanti fl-analiżi tal-adegwatezza tal-alternattivi.
	(18)	Barra minn hekk, jenħtieġ li jiġu deskritti l-elementi li għandhom jitqiesu taħt id-disponibbiltà ta’ kundizzjonijiet alternattivi xierqa. B’mod partikolari, jenħtieġ li jiġi previst li l-użu ta’ kwalunkwe sustanza alternattiva biex tissostitwixxi s-sustanza klassifikata jkun sikur għas-saħħa tal-bniedem. L-alternattiva jenħtieġ li tipprovdi funzjoni ekwivalenti u livell komparabbli ta’ effikaċja u prestazzjoni u jenħtieġ li tkun disponibbli fis-suq fi kwantitajiet suffiċjenti, jew li x’aktarx tkun disponibbli fi kwantitajiet suffiċjenti biex tissodisfa d-domanda attwali u jkollha l-potenzjal muri li tissodisfa d-domandi mistennija f’perjodu ta’ żmien raġonevoli. L-użu tagħha għandu jkun teknikament u ekonomikament fattibbli għan-negozji u speċjalment għall-SMEs biex jingħata lok għal produzzjoni sostnuta. Biex tiġi vvalutata l-fattibbiltà ekonomika, jistgħu jiġu kkunsidrati l-aspetti ekonomiċi, bħall-kostijiet tar-riformulazzjoni u l-kontribuzzjoni komparattiva għall-kostijiet ġenerali tal-produzzjoni, bħala fatturi rilevanti fl-analiżi tal-adegwatezza tal-alternattivi.

	(19)	Barra minn hekk, sabiex tiġi ssimplifikata l-proċedura ta’ deroga, il-kundizzjoni li t-talba għal deroga ssir għal użu partikolari ta’ kategorija ta’ prodotti b’esponiment magħruf jenħtieġ li ssir parti mill-kriterju ta’ valutazzjoni tal-SCCS. Bħalissa, il-kumitat xjentifiku diġà qiegħed jivvaluta s-sikurezza tas-sustanza filwaqt li jqis il-proprjetajiet ta’ periklu u l-esponiment tagħha (jiġifieri, l-użu speċifiku f’kategorija partikolari ta’ prodotti), għalhekk, ma hemmx bżonn ta’ kriterju separat.
	(Ma taffettwax il-verżjoni Maltija.)	   

	(21)	Spiss, sustanza tista’ tkun ukoll parti kostitwenti ta’ sustanzi kumplessi naturali, pereżempju ż-żjut essenzjali. F’każijiet bħal dawn, il-projbizzjoni tal-użu fil-prodotti kożmetiċi skont l-Artikolu 15 tar-Regolament (KE) Nru 1223/2009 tkun rilevanti biss għas-sustanza kif tidher fil-Parti 3 tal-Anness VI tar-Regolament (KE) Nru 1272/2008. Dan ifisser li s-sustanzi kumplessi naturali li fihom kostitwent ikklassifikat bħala CMR mhuwiex soġġetti għall-projbizzjoni, ħlief jekk dik is-sustanza kumplessa naturali stess tkun elenkata bħala sustanza CMR tal-kategorija 1A, 1B jew 2 fil-Parti 3 tal-Anness VI tar-Regolament (KE) Nru 1272/2008. Madankollu, peress li l-klassifikazzjoni armonizzata ta’ kostitwent tista’ tqajjem tħassib dwar is-sikurezza tas-sustanzi kumplessi naturali meta jintużaw fil-prodotti kożmetiċi, il-Kummissjoni jenħtieġ li tordna lill-SCCS jivvaluta l-impatt ta’ tali kostitwent fuq is-sikurezza ta’ sustanzi kumplessi naturali, jekk iqum tħassib dwar is-sikurezza, u għandha ssegwi bil-miżuri regolatorji xierqa f’konformità mal-Artikolu 31(1) tar-Regolament (KE) Nru 1223/2009.
	(21)	Is-sustanzi li fihom aktar minn kostitwent wieħed li jiġu estratti mill-pjanti jew mill-partijiet tal-pjanti u li mhumiex modifikati kimikament kif definit fl-Artikolu 3, il-punt (40), tar-Regolament (KE) Nru 1907/2006, spiss jissejħu sustanzi kumplessi naturali, jew “NCS”. Dawn jista’ jkun fihom kostitwent wieħed jew aktar ikklassifikati bħala sustanzi CMR, filwaqt li s-sustanza kumplessa naturali ġenerali stess ma tkunx ikklassifikata bħala sustanza CMR. Livell għoli ta’ protezzjoni tal-konsumatur irid japplika għal tali sustanzi u dan jenħtieġ li jkun ibbażat fuq l-għarfien xjentifiku u l-kundizzjonijiet attwali ta’ espożizzjoni li jirriżultaw mill-użu tagħhom fil-prodotti kosmetiċi. F’każijiet bħal dawn, il-projbizzjoni tal-użu fil-prodotti kożmetiċi skont l-Artikolu 15 tar-Regolament (KE) Nru 1223/2009 tapplika biss għas-sustanza kif tidher fil-Parti 3, tal-Anness VI, tar-Regolament (KE) Nru 1272/2008. Is-sustanzi kumplessi naturali li fihom kostitwent ikklassifikat bħala CMR mhumiex soġġetti għall-projbizzjoni, ħlief meta s-sustanza kumplessa naturali stess tkun ikklassifikata bħala sustanza CMR tal-kategorija 1A, 1B jew 2 fil-Parti 3, tal-Anness VI, tar-Regolament (KE) Nru 1272/2008. Madankollu, peress li l-klassifikazzjoni armonizzata ta’ kostitwent tqajjem tħassib dwar l-użu u s-sikurezza tas-sustanzi kumplessi naturali meta jintużaw fil-prodotti kożmetiċi, il-Kummissjoni jenħtieġ li tordna mingħajr dewmien lill-SCCS jivvaluta s-sikurezza ta’ tali sustanzi u, meta jkun meħtieġ, tieħu azzjoni regolatorja xierqa f’konformità mal-Artikolu 31(1) tar-Regolament (KE) Nru 1223/2009. Il-valutazzjoni tal-SCCS jenħtieġ li tkun f’waqtha ħalli tiġi żgurata l-prevedibbiltà għall-industrija.

	(22)	Meta sustanza tkun ipprojbita jew ristretta mill-użu fil-prodotti kożmetiċi, il-manifatturi, l-importaturi, id-distributuri u l-persuni responsabbli jenħtieġ li jingħataw biżżejjed żmien biex jieħdu l-miżuri meħtieġa sabiex jirrifformulaw u jittikkettaw mill-ġdid il-prodotti tagħhom, u jirtiraw mid-distribuzzjoni u jeqirdu l-prodotti mhux mibjugħa li ma jikkonformawx mar-rekwiżiti l-ġodda. Għalhekk, jenħtieġ li jiġu pprovduti perjodi ta’ 12-il xahar għat-tqegħid fis-suq u ta’ 24 xahar għat-tpoġġija għad-dispożizzjoni fis-suq ta’ prodotti kożmetiċi li fihom is-sustanza kkonċernata wara d-dħul fis-seħħ tal-emendi rispettivi tar-Regolament (KE) Nru 1223/2009.
	(22)	Meta sustanza tkun ipprojbita jew ristretta mill-użu fil-prodotti kożmetiċi, il-manifatturi, l-importaturi, id-distributuri u l-persuni responsabbli jenħtieġ li jingħataw biżżejjed żmien biex jieħdu l-miżuri meħtieġa ħalli jirrifformulaw, jittestjaw u jittikkettaw mill-ġdid il-prodotti tagħhom, u jirtiraw mid-distribuzzjoni u jeqirdu l-prodotti mhux mibjugħa li ma jikkonformawx mar-rekwiżiti l-ġodda. Għaldaqstant, jekk ma tkun tressqet l-ebda talba għal deroga, jenħtieġ li jiġu pprovduti perjodi ta’ 6 xhur għat-tqegħid fis-suq u ta’ 15-il xahar għat-tpoġġija għad-dispożizzjoni fis-suq ta’ prodotti kożmetiċi li fihom is-sustanza kkonċernata wara d-dħul fis-seħħ tal-emendi rispettivi tar-Regolament (KE) Nru 1223/2009. F’każ li tkun ġiet sottomessa talba għal deroga u l-SCCS ikun sab li s-sustanza mhijiex sikura, dawk l-iskadenzi jenħtieġ li jitqassru għal perjodu ta’ 3 xhur għat-tqegħid fis-suq u 12-il xahar għat-tpoġġija għad-dispożizzjoni fis-suq. F’każ li tkun ġiet sottomessa talba għal deroga u l-SCCS ikun sab li s-sustanza hija sikura, iżda t-talba tkun ġiet irrifjutata minħabba d-disponibbiltà ta’ alternattivi xierqa, dawk l-iskadenzi jenħtieġ li jiġu estiżi għal perjodu ta’ 24 xahar għat-tqegħid fis-suq u 48 xahar għat-tpoġġija għad-dispożizzjoni fis-suq, bil-kundizzjoni li jibqa’ disponibbli Rapport aġġornat dwar is-Sigurtà tal-Prodotti Kożmetiċi (CPSR) f’kull ħin.

	(23)	Sabiex jitnaqqsu l-piż tal-konformità u l-piż amministrattiv fuq in-negozji attivi fis-settur tal-kożmetiċi, jenħtieġ li tkun meħtieġa notifika waħda biss tal-prodotti kożmetiċi qabel ma jitqiegħdu fis-suq tal-Unjoni. Il-kundizzjonijiet ta’ tali notifika jenħtieġ li japplikaw b’mod mhux diskriminatorju għall-prodotti kożmetiċi li fihom in-nanomaterjali u għal dawk il-prodotti kożmetiċi li ma fihomx dawn in-nanomaterjali. Sabiex tinżamm il-viġilanza fuq in-nanomaterjali, jenħtieġ li jkun meħtieġ li l-informazzjoni speċifika dwar in-nanomaterjali użati fi prodott kożmetiku tiġi pprovduta fir-rapport dwar is-sikurezza tal-prodott kożmetiku sabiex tkun tista’ tiġi kkonsultata mill-awtoritajiet kompetenti fejn it-tħassib dwar ir-riskju potenzjali għas-saħħa tal-bniedem jirriżulta mill-użu ta’ nanomaterjal partikolari
	(23)	Sabiex jitnaqqsu l-piż tal-konformità u l-piż amministrattiv fuq in-negozji attivi fis-settur tal-kożmetiċi, jenħtieġ li jkunu meħtieġa notifiki tal-prodotti kożmetiċi lill-Kummissjoni qabel ma jitqiegħdu fis-suq tal-Unjoni. Sabiex tinżamm il-viġilanza fuq in-nanomaterjali fil-prodotti kożmetiċi, jenħtieġ li jkun meħtieġ li din in-notifika tinkludi l-identifikazzjoni tan-nanomaterjal inkluż l-isem kimiku tiegħu (IUPAC) u deskritturi oħra kif speċifikat fil-punt 2 tal-Preambolu għall-Annessi II sa VI, u l-ispeċifikazzjoni tan-nanomaterjal, inklużi d-daqs tal-partikoli u l-proprjetajiet fiżiċi u kimiċi, maħsub biex jitqiegħed fis-suq kull sena. Dan huwa meħtieġ sabiex tkun tista’ tintalab valutazzjoni tas-sikurezza mill-Kummissjoni fil-każ ta’ tħassib. Jenħtieġ li jkun meħtieġ ukoll b’mod espliċitu li l-nformazzjoni speċifika dwar in-nanomaterjali użati fi prodott kożmetiku tiġi pprovduta fin-notifika tal-Portal ta’ Notifika tal-Prodotti Kożmetiċi (CPNP) u fir-rapport dwar is-sikurezza tal-prodott kożmetiku li t-tnejn huma aċċessibbli għall-awtoritajiet kompetenti u jistgħu jiġu kkonsultati mill-awtoritajiet kompetenti, meta jirriżulta tħassib dwar ir-riskju potenzjali għas-saħħa tal-bniedem mill-użu ta’ nanomaterjal partikolari fil-prodotti kożmetiċi.

	(25)	Il-kożmetiċi huma oġġetti nnegozjati globalment. Għalhekk huwa importanti li l-ismijiet tal-ingredjenti preżenti fuq it-tikketti tagħhom jirriflettu l-istat attwali tal-iżvilupp xjentifiku u teknoloġiku. L-użu ta’ ismijiet tal-ingredjenti tal-kożmetiċi rikonoxxuti internazzjonalment huwa fattur importanti li jippromwovi t-trasparenza u jiffaċilita l-kummerċ transfruntier fil-kożmetiċi. Dan ir-Regolament jenħtieġ li jippermetti l-użu ta’ ismijiet rikonoxxuti internazzjonalment fuq l-ittikkettar tal-prodotti kożmetiċi mingħajr ebda azzjoni regolatorja addizzjonali mill-Kummissjoni. Peress li glossarju ta’ ismijiet komuni tal-ingredjenti adottat mill-Kummissjoni jdewwem il-proċess tal-adozzjoni tal-ismijiet il-ġodda, id-dispożizzjoni li tirrikjedi li l-Kummissjoni tadotta tali glossarju jenħtieġ li titneħħa.
	(25)	Il-kożmetiċi huma oġġetti nnegozjati globalment u għalhekk huwa essenzjali li l-ismijiet tal-ingredjenti preżenti fuq it-tikketti tagħhom jirriflettu l-istat attwali tal-iżvilupp xjentifiku u teknoloġiku b’mod f’waqtu. L-użu ta’ nomenklatura rikonoxxuta internazzjonalment, bħall-ismijiet tan-Nomenklatura Internazzjonali tal-Ingredjenti Kożmetiċi (INCI) huwa fattur importanti li jippromwovi t-trasparenza tal-ingredjenti għall-konsumaturi, jiżgura l-konsistenza fil-ġuriżdizzjonijiet kollha, u jiffaċilita l-kummerċ transfruntier fil-kożmetiċi. L-ismijiet tal-INCI jinżammu mill-Kunsill tal-Prodotti għall-Kura Personali (PCPC) bħala standard internazzjonali tal-industrija u huma rikonoxxuti b’mod wiesa’ mir-regolaturi u mill-partijiet ikkonċernati madwar id-dinja. Dan ir-Regolament jenħtieġ li jippermetti l-użu dirett tan-nomenkatura ta’ ismijiet rikonoxxuti internazzjonalment, bħall-INCI, fuq l-ittikkettar tal-prodotti kożmetiċi mingħajr ebda azzjoni regolatorja ulterjuri addizzjonali mill-Kummissjoni. Meta isem ta’ ingredjent komuni ma jkunx disponibbli fl-INCI, jenħtieġ li tintuża nomenklatura oħra aċċettata b’mod ġenerali, pereżempju ismijiet stabbiliti f’referenzi kimiċi jew tal-farmakopea rikonoxxuti internazzjonalment, jew f’sorsi awtorevoli oħra li fuqhom jibbażaw b’mod komuni l-industrija u r-regolaturi. Dan l-approċċ jiżgura l-flessibbiltà, jevita piż amministrattiv bla bżonn u jiggarantixxi li l-ismijiet tal-ingredjenti użati fuq l-ittikkettar tal-prodotti kożmetiċi jibqgħu aġġornati, internazzjonalment koerenti u jinftiehmu faċilment mill-konsumaturi. Peress li glossarju ta’ ismijiet komuni tal-ingredjenti adottat mill-Kummissjoni jdewwem il-proċess tal-adozzjoni tal-ismijiet il-ġodda, id-dispożizzjoni li tirrikjedi li l-Kummissjoni tadotta tali glossarju jenħtieġ li titneħħa.

	(25a)	Sabiex jiġi żgurat livell għoli ta’ protezzjoni tas-saħħa tal-bniedem, l-operaturi kollha li jqiegħdu prodotti kożmetiċi fis-suq tal-Unjoni, kemm offline kif ukoll online, jenħtieġ li jkunu soġġetti għal obbligi ekwivalenti u infurzar effettiv. Dan huwa partikolarment importanti meta jitqies il-bejgħ dejjem jiżdied ta’ kożmetiċi permezz tas-swieq online, inklużi l-prodotti li joriġinaw minn pajjiżi terzi li mhumiex soġġetti għall-istess rekwiżiti tas-saħħa u tas-sikurezza. Għalhekk, huwa meħtieġ li jintalab li l-informazzjoni dwar l-ittikkettar imsemmija fl-Artikolu 19 tiġi indikata b’mod ċar u viżibbli fil-każ tal-bejgħ mill-bogħod, inkluż permezz tas-swieq online. Dan ir-rekwiżit se jissimplifika l-infurzar tar-Regolament (KE) Nru 1223/2009 u b’hekk jikkontribwixxi għal kompetizzjoni ġusta u livelli għoli ta’ protezzjoni tas-saħħa tal-bniedem. Barra minn hekk, jenħtieġ li tissaħħaħ is-sorveljanza ta’ wara t-tqegħid fis-suq, b’mod partikolari għall-bejgħ online u l-importazzjonijiet, u l-prodotti kożmetiċi identifikati bħala mhux konformi permezz tas-sistema ta’ twissija rapida tal-Unjoni (Safety Gate) jenħtieġ li ma jiġux elenkati jew offruti għall-bejgħ. Għal dan il-għan, il-pjattaformi online jenħtieġ li jivverifikaw l-identità tal-persuna responsabbli qabel ma jippermettu li l-prodotti jitqiegħdu fis-suq tal-Unjoni, u l-bejgħ online, l-offerta għall-bejgħ u l-promozzjoni, inkluż permezz tal-media soċjali, tal-kożmetiċi pprojbiti, b’mod partikolari l-prodotti miżjuda bil-merkurju, jenħtieġ li jiġu pprojbiti b’mod espliċitu.

	(26)	F’konformità mal-objettiv tal-Kummissjoni li jiġu rrazzjonalizzati u ssimplifikati r-rekwiżiti ta’ rapportar u li jiġi promoss il-prinċipju “diġitali b’mod awtomatiku” biex jiġu appoġġati t-trasformazzjonijiet diġitali, l-operaturi ekonomiċi li jittrattaw il-prodotti fertilizzanti tal-UE f’konformità mar-Regolament (UE) 2019/1009 jenħtieġ li jipprovdu kuntatt diġitali li jistgħu jintlaħqu permezz tiegħu, ifasslu d-dikjarazzjoni tal-konformità tal-UE f’forma elettronika u jagħmluha aċċessibbli permezz ta’ indirizz tal-internet jew trasportatur tad-data, u jipprovdu lill-awtoritajiet, fuq talba, bl-informazzjoni u d-dokumentazzjoni kollha rilevanti f’forma elettronika. Jenħtieġ li d-dokumenti u l-korrispondenza lill-korpi notifikati u mingħandhom relatati mal-valutazzjonijiet tal-konformità tal-prodotti fertilizzanti tal-UE jiġu pprovduti wkoll f’forma elettronika. Meta tintuża tikketta diġitali, jenħtieġ li l-manifatturi jużaw l-istess trasportatur tad-data użat għat-tikketta diġitali biex jipprovdu aċċess għad-dikjarazzjoni ta’ konformità tal-UE, sabiex tiġi evitata l-preżenza ta’ bosta trasportaturi tad-data fuq l-istess prodott. Fejn ikun meħtieġ Passaport Diġitali tal-Prodotti għall-prodotti fertilizzanti tal-UE skont leġiżlazzjoni oħra tal-UE, l-informazzjoni fuq l-ittikkettar diġitali u d-dikjarazzjoni ta’ konformità tal-UE jenħtieġ li jiġu pprovduti f’dak il-Passaport Diġitali tal-Prodotti.
	(26)	F’konformità mal-objettiv tal-Kummissjoni li jiġu rrazzjonalizzati u ssimplifikati r-rekwiżiti ta’ rapportar u li jiġi promoss il-prinċipju “diġitali b’mod awtomatiku” biex jiġu appoġġati t-trasformazzjonijiet diġitali, l-operaturi ekonomiċi li jittrattaw il-prodotti fertilizzanti tal-UE f’konformità mar-Regolament (UE) 2019/1009 jenħtieġ li jipprovdu kuntatt diġitali li permezz tiegħu jkunu jistgħu jiġu kkuntattjati mill-awtoritajiet kompetenti u mill-utenti finali sabiex iwieġbu b’mod adegwat kwalunkwe mistoqsija mingħandhom, ifasslu d-dikjarazzjoni tal-konformità tal-UE f’forma elettronika u jagħmluha aċċessibbli permezz ta’ indirizz tal-internet jew mezz ta’ data, u jipprovdu lill-awtoritajiet kompetenti, fuq talba, l-informazzjoni u d-dokumentazzjoni kollha rilevanti b’mod rapidu f’forma elettronika. Jenħtieġ li d-dokumenti u l-korrispondenza lill-korpi notifikati u mingħandhom relatati mal-valutazzjonijiet tal-konformità tal-prodotti fertilizzanti tal-UE jiġu pprovduti wkoll f’forma elettronika b’mod rapidu. Meta tintuża tikketta diġitali, jenħtieġ li l-manifatturi jużaw l-istess trasportatur tad-data użat għat-tikketta diġitali biex jipprovdu aċċess għad-dikjarazzjoni ta’ konformità tal-UE, sabiex tiġi evitata l-preżenza ta’ bosta trasportaturi tad-data fuq l-istess prodott. Meta jkun meħtieġ Passaport Diġitali tal-Prodotti għall-prodotti fertilizzanti tal-UE skont leġiżlazzjoni oħra tal-UE, l-informazzjoni fuq l-ittikkettar diġitali u d-dikjarazzjoni ta’ konformità tal-UE jenħtieġ li jiġu pprovduti f’dak il-Passaport Diġitali tal-Prodotti.

	(26a)	Il-prodotti fertilizzanti koperti bir-Regolament (UE) 2019/1009 huma soġġetti għal rekwiżiti regolatorji u piżijiet amministrattivi li, meta jiżdiedu, jistgħu jwessgħu d-distakk bejn il-kostijiet tal-produzzjoni agrikola fl-Unjoni u dawk f’pajjiżi terzi. Għalhekk, ir-reviżjoni ta’ dan ir-Regolament jenħtieġ li tipprevedi simplifikazzjoni regolatorja għall-produtturi tal-fertilizzanti tal-UE u tkun ta’ benefiċċju għall-bdiewa tal-UE u tagħmilha aktar faċli għall-operaturi biex jidħlu fis-suq tal-UE u joperaw lil hinn mis-swieq nazzjonali għall-benefiċċju tas-Suq Uniku. Għalhekk, jenħtieġ li ma ddgħajjifx livell għoli ta’ protezzjoni tal-konsumatur, tas-saħħa u tal-ambjent u ta’ ġestjoni tar-riskju. Barra minn hekk, l-iffaċilitar tar-rekwiżiti speċifiċi għas-settur għall-prodotti fertilizzanti jenħtieġ li ma jnaqqasx il-livelli ta’ kontroll fuq dawn il-prodotti meta jkunu qed jidħlu fis-suq, u jenħtieġ ukoll li ma jqajjimx tħassib dwar it-traċċabbiltà, is-sikurezza u l-impatti fuq ir-reputazzjoni.

	(26b)	Id-diġitalizzazzjoni tad-dikjarazzjonijiet ta’ konformità u tal-informazzjoni teknika dwar il-prodott tista’ toffri ċerti vantaġġi. Jenħtieġ li jitqiesu kif xieraq iċ-ċibersigurtà, is-sorveljanza tal-infurzar effettiva u rapida, id-disponibbiltà u l-interoperabbiltà tal-infrastruttura diġitali, il-kostijiet potenzjali tal-introduzzjoni u t-tħaddim ta’ tali sistemi u d-diversità tal-operaturi ekonomiċi u tas-sistemi nazzjonali.

	(27)	Skont ir-Regolament (UE) 2019/1009, il-mikroorganiżmi elenkati f’lista pożittiva fl-Anness II ta’ dak ir-Regolament biss jistgħu jintużaw bħala materjal komponenti fil-bijostimulanti mikrobiċi tal-pjanti. Il-Kummissjoni għandha s-setgħa li żżid mikroorganiżmi jew varjanti ta’ mikroorganiżmi ġodda ma’ dik il-lista wara valutazzjoni li tikkonkludi li l-ebda waħda mill-varjanti ma tippreżenta riskju għas-saħħa tal-bniedem, tal-annimali jew tal-pjanti, għas-sikurezza jew għall-ambjent u li tiżgura l-effiċjenza agronomika. Minħabba l-għadd kbir ta’ mikroorganiżmi fis-suq, il-valutazzjoni u l-inklużjoni sussegwenti ta’ mikroorganiżmi jew ta’ varjanti ta’ mikroorganiżmi ġodda fil-lista pożittiva għadhom lura meta mqabbla mal-progress xjentifiku. Il-mekkaniżmu attwali jnaqqas ir-ritmu tal-iżvilupp tal-bijostimulanti mikrobiċi tal-pjanti u jittardja l-aċċess tal-bdiewa għal dawk il-prodotti fertilizzanti innovattivi li jistgħu jistimulaw il-proċessi tan-nutrizzjoni tal-pjanti u b’hekk inaqqsu l-użu ta’ fertilizzanti tradizzjonali.
	(27)	Skont ir-Regolament (UE) 2019/1009, il-mikroorganiżmi elenkati f’lista pożittiva fl-Anness II ta’ dak ir-Regolament biss jistgħu jintużaw bħala materjal komponenti fil-bijostimulanti mikrobiċi tal-pjanti. Il-Kummissjoni għandha s-setgħa li żżid mikroorganiżmi jew varjanti ta’ mikroorganiżmi ġodda ma’ dik il-lista wara valutazzjoni li tikkonkludi li l-ebda waħda mill-varjanti ma tippreżenta riskju għas-saħħa tal-bniedem, tal-annimali jew tal-pjanti, għas-sikurezza jew għall-ambjent u li tiżgura l-effiċjenza agronomika. Minħabba l-għadd kbir ta’ mikroorganiżmi fis-suq, il-valutazzjoni u l-inklużjoni sussegwenti ta’ mikroorganiżmi jew ta’ varjanti ta’ mikroorganiżmi ġodda fil-lista pożittiva għadhom lura meta mqabbla mal-progress xjentifiku. Il-mekkaniżmu attwali jnaqqas ir-ritmu tal-iżvilupp tal-bijostimulanti mikrobiċi tal-pjanti u jittardja l-aċċess tal-bdiewa għal dawk il-prodotti fertilizzanti innovattivi. Monitoraġġ proattiv tal-iżviluppi xjentifiċi u l-aġġornament tal-lista ta’ mikroorganiżmi jew razez ta’ mikroorganiżmi, kif ukoll tal-kriterji u l-metodoloġija rilevanti huma meħtieġa fuq bażi kontinwa. Barra minn hekk, l-aġġornamenti kollha jenħtieġ li jiġu implimentati malajr. Fl-istess ħin, il-qafas regolatorju jenħtieġ li jiżgura li l-użu ta’ fertilizzanti tradizzjonali u naturali jibqa’ għażla vijabbli u aċċessibbli, filwaqt li jirrikonoxxi r-rwol tagħhom flimkien ma’ soluzzjonijiet mikrobiċi, sabiex ma tiġix imminata l-kompetittività jew il-produzzjoni agrikola fl-Unjoni.

	(27a)	Minħabba l-pass mgħaġġel tal-innovazzjoni fil-bijoteknoloġija agrikola, huwa importanti li l-proċeduri regolatorji eżistenti, inkluż l-aġġornament tal-Annessi mill-Kummissjoni, jiġu applikati b’mod f’waqtu u bbażat fuq ix-xjenza, filwaqt li jsir użu sħiħ mill-possibbiltajiet diġà previsti skont ir-Regolament (UE) 2019/1009. Dan jenħtieġ li jiffaċilita l-valutazzjoni f’waqtha ta’ varjanti ġodda, filwaqt li jiżgura li fis-suq ikunu permessi biss dawk li jissodisfaw ir-rekwiżiti tas-sikurezza tal-Unjoni.

	(28)	Sabiex titħaffef il-valutazzjoni tal-mikroorganiżmi u biex is-suq uniku jinfetaħ għal aktar bijostimulanti mikrobiċi tal-pjanti, jenħtieġ li tiġi ddelegata lill-Kummissjoni s-setgħa li tadotta atti f’konformità mal-Artikolu 290 tat-Trattat dwar il-Funzjonament tal-Unjoni Ewropea fir-rigward tal-Anness II, Parti II, il-kategorija tal-materjali komponenti (CMC, component material category) 7, għar-Regolament (UE) 2019/1009 biex il-Kummissjoni tkun tista’ tintroduċi kriterji ġenerali u metodoloġija għall-valutazzjoni tal-mikroorganiżmi. Dawk il-kriterji u dik il-metodoloġija jenħtieġ li jippermettu lill-manifatturi u lill-korpi notifikati juru u jivverifikaw li l-mikroorganiżmi użati f’bijostimulanti mikrobiċi tal-pjanti, għajr dawk elenkati f’CMC 7, ma jippreżentawx riskju għas-saħħa tal-bniedem, tal-annimali jew tal-pjanti, għas-sikurezza jew għall-ambjent, u jiżguraw effiċjenza agronomika. Sabiex tirfina u tivvalida l-kriterji u l-metodoloġija li jridu jiġu introdotti, huwa partikolarment importanti li l-Kummissjoni twettaq konsultazzjonijiet xierqa tul il-ħidma preparatorja tagħha, anke fil-livell tal-esperti, u li dawk il-konsultazzjonijiet isiru f’konformità mal-prinċipji stabbiliti fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet13. B’mod partikolari, biex tiġi żgurata parteċipazzjoni ugwali fit-tħejjija ta’ atti delegati, il-Parlament Ewropew u l-Kunsill jirċievu d-dokumenti kollha fl-istess ħin li jirċevuhom l-esperti tal-Istati Membri, u l-esperti tagħhom ikollhom aċċess sistematiku għal-laqgħat tal-gruppi tal-esperti tal-Kummissjoni li jittrattaw it-tħejjija ta’ atti delegati.
	(28)	L-użu usa’ ta’ bijostimulanti mikrobiċi tal-pjanti jista’ jtejjeb l-effiċjenza fl-użu tan-nutrijenti u s-saħħa tal-ħamrija, u b’hekk irawwem l-iżvilupp ta’ agrikoltura sostenibbli filwaqt li tkun produttiva ħafna. Sabiex titħaffef il-valutazzjoni tal-mikroorganiżmi u biex is-suq uniku jinfetaħ għal aktar bijostimulanti mikrobiċi tal-pjanti, jenħtieġ li tiġi ddelegata lill-Kummissjoni s-setgħa li tadotta atti f’konformità mal-Artikolu 290 tat-Trattat dwar il-Funzjonament tal-Unjoni Ewropea fir-rigward tal-Anness II, Parti II, il-kategorija tal-materjali komponenti (CMC, component material category) 7, għar-Regolament (UE) 2019/1009 biex il-Kummissjoni tkun tista’ tintroduċi kriterji ġenerali u metodoloġija għall-valutazzjoni tal-mikroorganiżmi. Dawk il-kriterji jenħtieġ li jirriflettu l-aktar żviluppi xjentifiċi reċenti u jippermettu lill-manifatturi u lill-korpi notifikati juru u jivverifikaw li l-mikroorganiżmi użati f’bijostimulanti mikrobiċi tal-pjanti, għajr dawk elenkati f’CMC 7, ma jippreżentawx riskju għas-saħħa tal-bniedem, tal-annimali jew tal-pjanti, għas-sikurezza jew għall-ambjent u jiżguraw effiċjenza agronomika filwaqt li jqisu l-kompetittività u l-produzzjoni tal-UE. Il-verifika tal-konformità tal-mikroorganiżmi mal-kriterji u l-metodoloġija stabbiliti skont dan ir-Regolament tirrikjedi kompetenzi speċifiċi u għarfien xjentifiku u tekniku mill-korpi ta’ valutazzjoni tal-konformità. Għalhekk, dawk il-kompetenzi, kif ukoll l-aspetti bħall-indipendenza, l-oġġettività, l-imparzjalità u l-integrità professjonali jenħtieġ li jiġu skrutinizzati mill-korpi nazzjonali inkarigati mill-akkreditazzjoni u n-notifika. Sabiex tirfina u tivvalida l-kriterji u l-metodoloġija li jridu jiġu introdotti, huwa partikolarment importanti li l-Kummissjoni tinvolvi lill-korpi xjentifiċi rilevanti, b’mod partikolari l-Aġenzija Ewropea dwar is-Sigurtà fl-Ikel, il-JRC u l-ECHA, biex jirrieżaminaw u jikkontribwixxu, u twettaq ukoll konsultazzjonijiet xierqa tul il-ħidma preparatorja tagħha, anke fil-livell tal-esperti. Huwa essenzjali li l-Kummissjoni tippreserva kooperazzjoni interistituzzjonali b’saħħitha, filwaqt li tinvolvi ruħha f’dawk il-konsultazzjonijiet, li jenħtieġ li jitwettqu f’konformità mal-prinċipji stabbiliti fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet13. B’mod partikolari, biex tiġi żgurata parteċipazzjoni ugwali fit-tħejjija ta’ atti delegati, il-Parlament Ewropew u l-Kunsill jirċievu d-dokumenti kollha fl-istess ħin li jirċevuhom l-esperti tal-Istati Membri, u l-esperti tagħhom ikollhom aċċess sistematiku għal-laqgħat tal-gruppi tal-esperti tal-Kummissjoni li jittrattaw it-tħejjija ta’ atti delegati.

	_________________
	_________________

	13 ĠU L 123, 12.5.2016, p. 1, ELI: http://data.europa.eu/eli/agree_interinstit/2016/512/oj.
	13 ĠU L 123, 12.5.2016, p. 1, ELI: http://data.europa.eu/eli/agree_interinstit/2016/512/oj.

	(29a)	Ir-Regolament (UE) 2019/1009 għandu l-għan li jiffaċilita t-tqegħid fis-suq intern u l-moviment liberu ta’ prodotti fertilizzanti sikuri, filwaqt li jappoġġa r-riċiklaġġ ta’ nutrijenti u l-użu ċirkolari ta’ materja prima u jiżgura livell għoli ta’ protezzjoni għas-saħħa tal-bniedem, tal-annimali u tal-pjanti u għall-ambjent. L-applikazzjoni effettiva tiegħu tiddependi, fost affarijiet oħra, mir-rikonoxximent ta’ punti ta’ tmiem għall-materjali kostitwenti dderivati minn prodotti sekondarji mill-annimali skont it-tifsira tar-Regolament (KE) Nru 1069/2009. Ir-Regolament Delegat (UE) 2023/1605 stabbilixxa ċerti punti ta’ tmiem għall-prodotti sekondarji mill-annimali maħsuba għal applikazzjonijiet ta’ fertilizzanti. Madankollu, il-parametri tal-ipproċessar u l-miżuri ta’ mitigazzjoni tar-riskju inklużi fihom huma fil-biċċa l-kbira derivati minn oqfsa għall-iġjene tal-għalf u l-prevenzjoni tal-frodi tal-għalf u mhux dejjem jirriflettu l-mogħdijiet distinti ta’ esponiment u l-profili tar-riskju tal-prodotti fertilizzanti applikati fil-ħamrija u fl-ilma.

	(30)	Is-sustanzi kimiċi, waħedhom jew f’taħlitiet, jekk jiġu mmanifatturati jew importati fi kwantitajiet ta’ aktar minn 1 tunnellata għal kull kumpanija fis-sena, jeħtieġ li jiġu rreġistrati f’konformità mar-Regolament (KE) Nru 1907/2006, b’rekwiżiti ta’ informazzjoni skont il-volum reali. Ir-Regolament (UE) 2019/1009, li jmur lil hinn mir-rekwiżiti tar-Regolament (KE) Nru 1907/2006, jirrikjedi li s-sustanzi kollha użati fi prodotti fertilizzanti tal-UE, irrispettivament mill-kwantità li fiha jiġu manifatturati jew importati, jiġu rreġistrati, bħala minimu, bir-rekwiżiti ta’ informazzjoni stabbiliti mir-Regolament (KE) Nru 1907/2006 għal sustanzi manifatturati jew importati fi kwantitajiet ta’ 10 sa 100 tunnellata għal kull kumpanija fis-sena, flimkien ma’ rapport dwar is-sikurezza kimika, li jkopri l-użu tagħhom f’konformità mal-Artikolu 14 ta’ dak ir-Regolament. Dawk ir-rekwiżiti estensivi ta’ informazzjoni jistgħu jipprevjenu lill-manifatturi, speċjalment lill-intrapriżi żgħar u ta’ daqs medju, milli jużaw sustanzi li għadhom mhuwiex irreġistrati skont dawk ir-rekwiżiti jew jisfurzawhom iqiegħdu l-prodotti tagħhom biss fis-swieq nazzjonali skont ir-regoli nazzjonali. Għal raġunijiet ta’ proporzjonalità, u meta jitqies l-obbligu ġenerali tal-manifatturi u tal-importaturi ta’ sustanzi u ta’ prodotti fertilizzanti tal-UE skont ir-Regolament (KE) Nru 1907/2006 u r-Regolament (UE) 2019/1009, rispettivament, li jiżguraw is-sikurezza tal-prodotti li jqiegħdu fis-suq, ir-reġistrazzjoni ta’ sustanzi użati fi prodotti fertilizzanti tal-UE jenħtieġ li ssegwi biss ir-rekwiżiti, inklużi l-gradazzjonijiet rilevanti, stabbiliti fir-Regolament (KE) Nru 1907/2006.
	(30)	Ir-Regolament (UE) 2019/1009 introduċa rekwiżiti ta’ reġistrazzjoni addizzjonali għas-sustanzi użati fil-prodotti fertilizzanti tal-UE, li jmorru lil hinn minn dawk stabbiliti fir-Regolament (KE) Nru 1907/2006. Sabiex tiġi żgurata l-proporzjonalità filwaqt li jinżamm livell għoli ta’ protezzjoni tas-saħħa tal-bniedem u tal-ambjent, huwa xieraq li r-rekwiżiti ta’ reġistrazzjoni għas-sustanzi użati fil-prodotti fertilizzanti tal-UE jiġu allinjati ma’ dawk stabbiliti fir-Regolament (KE) Nru 1907/2006, filwaqt li jitqiesu l-limiti ta’ tunnellaġġ u r-rekwiżiti ta’ informazzjoni rilevanti. Fl-istess ħin, għal sustanzi bi proprjetajiet partikolarment perikolużi, inklużi dawk ikklassifikati skont ir-Regolament (KE) Nru 1272/2008 bħala karċinoġeniċi, mutaġeniċi, tossiċi għar-riproduzzjoni, li jfixklu s-sistema endokrinali jew persistenti, bijoakkumulattivi u tossiċi, jenħtieġ li japplikaw rekwiżiti speċifiċi ta’ informazzjoni anke meta tali sustanzi jintużaw fi kwantitajiet baxxi fi prodotti fertilizzanti. Dan l-approċċ jiżgura li tkun disponibbli informazzjoni rilevanti għas-sikurezza, filwaqt li jiġu evitati piżijiet bla bżonn għal sustanzi li jippreżentaw riskji aktar baxxi. L-informazzjoni pprovduta jenħtieġ li tkun ibbażata fuq id-data disponibbli, inkluż l-użu ta’ metodi u adattamenti alternattivi f’konformità mar-Regolament (KE) Nru 1907/2006, u jenħtieġ li, kull meta dan ikun rilevanti u bħala l-aħħar istanza, tevita ttestjar bla bżonn, b’mod partikolari fuq annimali vertebrati. Il-valutazzjonijiet tas-sikurezza kimika għandhom ikunu limitati għal xenarji ta’ esponiment rilevanti relatati mal-użu agronomiku tal-prodotti fertilizzanti u l-ambjent. Approċċ bħal dan jiżgura qafas ibbilanċjat li jappoġġa l-innovazzjoni u l-aċċess għas-suq, filwaqt li jissalvagwardja livell għoli ta’ protezzjoni u ċertezza legali għall-operaturi.

	42.	“kuntatt diġitali” tfisser kwalunkwe mezz ta’ komunikazzjoni aġġornat u aċċessibbli online li permezz tiegħu fornitur jista’ jintlaħaq jew tista’ ssir komunikazzjoni miegħu mingħajr il-ħtieġa ta’ reġistrazzjoni jew li titniżżel applikazzjoni.
	42.	“kuntatt diġitali” tfisser kwalunkwe mezz ta’ komunikazzjoni aġġornat u aċċessibbli faċilment u mingħajr ħlas online bħal indirizzi elettroniċi jew weblink li permezz tagħhom fornitur jista’ jiġi kkuntattjat mingħajr il-ħtieġa ta’ reġistrazzjoni jew li titniżżel jew tintuża applikazzjoni.

	(1a)	Fl-Artikolu 5, jiddaħħal il-paragrafu li ġej: 

	
	“3a. Sa 18-il xahar mid-data tad-dħul fis-seħħ ta’ dan ir-Regolament Emendatorju, il-Kummissjoni għandha twettaq valutazzjoni dwar jekk għandux japplika tnaqqis speċifiku ulterjuri tal-elementi obbligatorji tat-tikketta għall-pakketti bejn 10 u 125 ml.”

	(2)	fl-Artikolu 17(1), il-punt (a) huwa sostitwit b’dan li ġej:
	(2)	l-Artikolu 17(1) huwa emendat kif ġej:

	
	(a) il-punt (a) huwa sostitwit b’dan li ġej:

	(a)	l-isem, l-indirizz u l-kuntatt diġitali tal-fornituri;;
	(a)	l-isem, l-indirizz, in-numru tat-telefon u l-kuntatt diġitali tal-fornitur;

Artikolu 17 – paragrafu 1 – subparagrafu 1a (ġdid)

	(2a)	fl-Artikolu 17(1), jiżdied is-subparagrafu li ġej:

	
	“In-numru tat-telefon fil-punt (a) tal-ewwel subparagrafu jista’ jitħalla barra mit-tikketta jekk tali numru tat-telefon ikun direttament disponibbli permezz tal-kuntatt diġitali.”

	It-tikketta għandha tinkludi wkoll l-identifikatur tal-prodott imsemmi fl-Artikolu 18 u l-isem, l-indirizz u l-kuntatt diġitali tal-fornitur tat-taħlita.;
	It-tikketta għandha tinkludi wkoll l-identifikatur tal-prodott imsemmi fl-Artikolu 18 l-isem, l-indirizz , il-kuntatt diġitali tal-fornitur(i) tat-taħlita u n-numru tat-telefon, sakemm dan in-numru tat-telefon ma jkunx disponibbli direttament permezz tal-kuntatt diġitali. Mingħajr preġudizzju għall-iskadenza stabbilita fl-Artikolu 61(8), l-inklużjoni jew il-bidla fil-kuntatt diġitali tista’ tiżdied jew tiġi aġġornata fi kwalunkwe ħin jew matul iċ-ċikli regolari ta’ aġġornament tat-tikketta tal-fornitur;

Artikolu 1 – paragrafu 1 – punt 4 – parti introduttorja

	(4)	fl-Artikolu 29, il-paragrafu 2 huwa sostitwit b’dan li ġej:
	(4)	fl-Artikolu 29 il-paragrafi 1 u 2 huma sostitwiti b’dan li ġej:

	1.	Fejn l-imballaġġ ta’ sustanza jew ta’ taħlita huwa jew f’għamla jew forma tali jew huwa daqstant żgħir li huwa impossibbli li jissodisfa r-rekwiżiti tal-Artikolu 34 għal tikketta fil-lingwi tal-Istat Membru fejn is-sustanza jew it-taħlita jitqiegħdu fis-suq, l-elementi tat-tikketta skond l-ewwel subparagrafu tal-Artikolu 17(2) għandhom ikunu pprovduti skond it-taqsima 1.5.1 tal-Anness I.
	“1.	Meta l-imballaġġ ta’ sustanza jew taħlita jkun jew f’tali għamla jew forma jew ikun daqstant żgħir li jkun impossibbli li jissodisfa r-rekwiżiti stabbiliti fl-Artikolu 31 għal tikketta fil-lingwi tal-Istat Membru meta s-sustanza jew it-taħlita titqiegħed fis-suq, l-elementi tat-tikketta stabbiliti fl-Artikolu 17(1) għandhom jiġu pprovduti skont it-taqsima 1.5.1 tal-Anness I.;”



Emenda		40
Proposta għal regolament
Artikolu 1 – paragrafu 1 – punt 4
Regolament (KE) Nru 1272/2008
Artikolu 29 – paragrafu 2
	

	Test propost mill-Kummissjoni
	Emenda

	2.	L-elementi tat-tikketta stabbiliti fl-Artikolu 17(1) jistgħu jitnaqqsu f’konformità mar-regoli stabbiliti fit-Taqsima 1.5.2 tal-Anness I.;
	2.	L-elementi tat-tikketta stabbiliti fl-Artikolu 17(1) jistgħu jitnaqqsu f’konformità mar-regoli stabbiliti fit-Taqsima 1.5.2. tal-Anness I, meta: a) il-kontenut tal-imballaġġ ta’ sustanza jew taħlita ma jaqbiżx il-kwantitajiet indikati fit-Taqsima 1.5.2. tal-Anness I; u b) l-imballaġġ ikun jew f’tali għamla jew forma jew ikun żgħir wisq fid-daqs tant li ma jippermettix referenza sħiħa għall-elementi kollha msemmija fl-Artikolu 31 fil-lingwi kollha tal-Istat Membru li fih is-sustanza jew it-taħlita titqiegħed fis-suq.”



Emenda		41
Proposta għal regolament
Artikolu 1 – paragrafu 1 – punt 4a (ġdid)
Regolament (KE) Nru 1272/2008
Artikolu 29 – paragrafu 2a (ġdid)
	

	Test propost mill-Kummissjoni
	Emenda

	
	(4a)	Fl-Artikolu 29, jiddaħħal il-paragrafu li ġej:

	
	2a. B’deroga mill-Artikolu 17(1) u l-Artikolu 25(6), l-elementi tat-tikketta tal-cartridges tal-linka jistgħu jitnaqqsu skont ir-regoli stabbiliti fit-Taqsima 1.5.2.5a, tal-Anness I. Għall-fini ta’ dan il-paragrafu, “cartridge tal-linka” tfisser unità sostitwibbli li żżomm il-linka u li trid tkun imdaħħla fi printer waqt l-istampar.


Emenda		42
Proposta għal regolament
Artikolu 1 – paragrafu 1 – punt 5
Ir-Regolament (KE) Nru 1272/2008
Artikolu 30 – paragrafu 1
	

	Test propost mill-Kummissjoni
	Emenda

	1.	F’każ ta’ bidla fir-rigward tal-klassifikazzjoni jew tal-ittikkettar ta’ sustanza jew taħlita, li tirriżulta fiż-żieda ta’ klassi ta’ periklu ġdida jew fi klassifikazzjoni aktar severa, jew li tirrikjedi informazzjoni supplimentari ġdida fuq it-tikketta f’konformità mal-Artikolu 25, il-fornitur ta’ dik is-sustanza jew ta’ dik it-taħlita għandu jiżgura li t-tikketta tiġi aġġornata mingħajr dewmien żejjed wara li jinkisbu r-riżultati tal-evalwazzjoni l-ġdida msemmija fl-Artikolu 15(4) minn dak il-fornitur jew jiġu komunikati lilu.”;
	1.	F’każ ta’ bidla fir-rigward tal-klassifikazzjoni jew tal-ittikkettar ta’ sustanza jew taħlita, li tirriżulta fiż-żieda ta’ klassi ta’ periklu ġdida jew fi klassifikazzjoni aktar severa, jew li tirrikjedi informazzjoni supplimentari ġdida fuq it-tikketta f’konformità mal-Artikolu 25, il-fornitur ta’ dik is-sustanza jew ta’ dik it-taħlita għandu jiżgura li t-tikketta tiġi aġġornata mingħajr dewmien żejjed u fi kwalunkwe każ mhux aktar tard minn tmintax-il xahar wara li jinkisbu r-riżultati tal-evalwazzjoni l-ġdida msemmija fl-Artikolu 15(4) minn dak il-fornitur jew jiġu komunikati lilu.”; Bil-ħsieb li jitlestew il-bidliet fl-ittikkettar mingħajr dewmien żejjed, il-fornituri għandhom jikkooperaw f’konformità mal-Artikolu 4(9) u jinfurmaw lill-utenti downstream diretti tagħhom dwar ir-riżultati tal-evalwazzjoni l-ġdida kif imsemmi fis-subparagrafu 1 f’konformità mar-rekwiżiti applikabbli tar-Regolament (KE) Nru 1907/2006. Il-fornituri jistgħu japplikaw il-klassifikazzjonijiet ġodda jew aġġornati u jadattaw l-ittikkettar kif xieraq fuq bażi volontarja qabel l-iskadenza tal-perjodu ta’ tmintax-il xahar, sabiex jiżguraw livell għoli ta’ protezzjoni tas-saħħa tal-bniedem u tal-ambjent u biex jipprovdu biżżejjed flessibbiltà;



Emenda		43
Proposta għal regolament
Artikolu 1 – paragrafu 1 – punt 6
Ir-Regolament (KE) Nru 1272/2008
Artikolu 31 – paragrafu 3
	

	Test propost mill-Kummissjoni
	Emenda

	3.	L-elementi tat-tikketta msemmija fl-Artikolu 17(1) għandhom ikunu mmarkati b’mod ċar u li ma jitħassarx. Dawn għandhom jispikkaw b’mod ċar mill-isfond u jkunu ta’ tali daqs u jkunu spazjati b’tali mod li jkunu jistgħu jinqraw faċilment.;
	3.	L-elementi tat-tikketta msemmija fl-Artikolu 17(1) għandhom ikunu mmarkati b’mod ċar u li ma jitħassarx. Dawn għandhom jispikkaw b’mod ċar mill-isfond u jkunu ta’ tali daqs u spazjati b’tali mod li jkunu jistgħu jinqraw faċilment. Dawn għandhom jiġu fformattjati f’konformità mat-Taqsima 1.2.1 tal-Anness I.;



Emenda		44
Proposta għal regolament
Artikolu 1 – paragrafu 1 – punt 7
Ir-Regolament (KE) Nru 1272/2008
Artikolu 48 – paragrafu 1
	

	Test propost mill-Kummissjoni
	Emenda

	1.	Kwalunkwe reklam lill-pubbliku ġenerali ta’ sustanza jew taħlita klassifikata bħala perikoluża jew taħlita li jkun fiha sustanzi msemmija fil-Parti 2 tal-Anness II għandu jinkludi s-sentenza: “Għandek dejjem taqra t-tikketta u l-informazzjoni tal-prodott qabel ma tużah.”.
	1.	Kwalunkwe reklam lill-pubbliku ġenerali ta’ sustanza jew taħlita klassifikata bħala perikoluża jew taħlita li jkun fiha sustanzi msemmija fil-Parti 2 tal-Anness II għandu dejjem jinkludi s-sentenza: “Għandek dejjem taqra t-tikketta u l-informazzjoni tal-prodott qabel ma tużah.”, u għandu jinkludi wkoll wieħed minn dawn li ġejjin: a) il-pittogramm(i) tal-periklu applikabbli; jew b) il-kelma bħala sinjal rilevanti f’konformità mal-Artikolu 20.



Emenda		45
Proposta għal regolament
Artikolu 1 – paragrafu 1 – punt 7
Ir-Regolament (KE) Nru 1272/2008
Artikolu 48 – paragrafu 1 – punt 1a (ġdid)
	

	Test propost mill-Kummissjoni
	Emenda

	
	L-ewwel subparagrafu ma għandux japplika għar-reklamar lill-utenti professjonali għal sustanzi jew taħlitiet maħsuba għall-użu waqt l-attivitajiet industrijali jew professjonali tagħhom, dment li r-reklam ma jkunx immirat lejn il-pubbliku ġenerali jew ma jkunx disponibbli għalih direttament.



Emenda		46
Proposta għal regolament
Artikolu 1 – paragrafu 1 – punt 8
Ir-Regolament (KE) Nru 1272/2008
Artikolu 48a
	

	Test propost mill-Kummissjoni
	Emenda

	Artikolu 48a
	Artikolu 48a

	Offerti ta’ bejgħ mill-bogħod
	Offerti ta’ bejgħ mill-bogħod

	Meta s-sustanzi jew taħlitiet jitqiegħdu fis-suq għall-pubbliku ġenerali permezz ta’ bejgħ mill-bogħod, l-offerta għandha tindika b’mod ċar u viżibbli l-elementi tat-tikketta msemmija fl-Artikolu 17.”
	1. Meta s-sustanzi jew taħlitiet jitqiegħdu fis-suq għall-pubbliku ġenerali permezz ta’ bejgħ mill-bogħod, l-offerta għandha tindika b’mod ċar u viżibbli l-elementi tat-tikketta msemmija fl-Artikolu 17;

	
	2. Il-paragrafu 1 japplika wkoll għall-offerti ta’ bejgħ mill-bogħod lill-utenti professjonali għal sustanzi jew taħlitiet maħsuba għall-użu waqt l-attivitajiet industrijali jew professjonali tagħhom, jekk l-offerta tħalli lil membru tal-pubbliku ġenerali jikkonkludi kuntratt mill-bogħod kif definit fl-Artikolu 2, il-punt (7) tad-Direttiva 2011/83/UE;



Emenda		47
Proposta għal regolament
Artikolu 1 – paragrafu 1 – punt 9 – punt a
Ir-Regolament (KE) Nru 1272/2008
Artikolu 61 – paragrafu 8
	

	Test propost mill-Kummissjoni
	Emenda

	8.	Is-sustanzi u t-taħlitiet li jkunu ġew ikklassifikati, ittikkettati u imballati f’konformità mal-Artikolu 18(3) kif applikabbli fid-9 ta’ Diċembru 2024 u li jkunu tqiegħdu fis-suq qabel l-1 ta’ Jannar 2027 ma għandhomx ikunu meħtieġa li jiġu kklassifikati, ittikkettati u imballati f’konformità ma’ dan ir-Regolament kif emendat bir-Regolament (UE) 2024/2865 tal-Parlament Ewropew u tal-Kunsill sal-1 ta’ Jannar 2029.”
	8.	Is-sustanzi u t-taħlitiet li jkunu ġew ikklassifikati, ittikkettati u imballati f’konformità mal-Artikolu 18(3) kif applikabbli fid-9 ta’ Diċembru 2024 u li jkunu tqiegħdu fis-suq qabel l-1 ta’ Jannar 2027 ma għandhomx ikunu meħtieġa li jiġu kklassifikati, ittikkettati u imballati f’konformità ma’ dan ir-Regolament kif emendat bir-Regolament (UE) 2024/2865 tal-Parlament Ewropew u tal-Kunsill sal-1 ta’ Jannar 2029. Is-sustanzi u t-taħlitiet li jkunu ġew ikklassifikati, ittikkettati u imballati f’konformità mal-Artikolu 31(3) u t-Taqsima 1.2.1. tal-Anness I kif applikabbli fid-9 ta’ Diċembru 2024 u li jkunu tqiegħdu fis-suq qabel l-1 ta’ Jannar 2028 ma għandhomx ikunu meħtieġa li jiġu kklassifikati, ittikkettati u imballati f’konformità ma’ dan ir-Regolament kif emendat bir-Regolament (UE) 2024/2865 tal-Parlament Ewropew u tal-Kunsill sal-1 ta’ Jannar 2030.”



Emenda		48
Proposta għal regolament
Artikolu 2 – paragrafu 1 – punt 1
Ir-Regolament (KE) Nru 1223/2009
Artikolu 14a – paragrafu 2
	

	Test propost mill-Kummissjoni
	Emenda

	2.	Wara li tirċievi t-talba msemmija fil-paragrafu 1, il-Kummissjoni għandha tfittex opinjoni tal-SCCS dwar is-sikurezza tas-sustanza għall-użu fil-prodotti kożmetiċi mingħajr dewmien żejjed.
	2.	Wara li tirċievi t-talba msemmija fil-paragrafu 1, il-Kummissjoni għandha titlob l-opinjoni tal-SCCS dwar is-sikurezza tas-sustanza għall-użu fil-prodotti kożmetiċi mingħajr dewmien żejjed.



Emenda		49
Proposta għal regolament
Artikolu 1 – paragrafu 1 – punt a – punt i
Ir-Regolament (KE) Nru 1223/2009
Artikolu 15 – paragrafu 2 – subparagrafu 2 – parti introduttorja
	

	Test propost mill-Kummissjoni
	Emenda

	2.	Madankollu, tali sustanzi jistgħu jintużaw fi prodotti kożmetiċi jekk titressaq talba għal deroga lill-Kummissjoni sa mhux aktar tard minn 3 xhur wara d-data tad-dħul fis-seħħ tal-emendi għall-Parti 3 tal-Anness VI tar-Regolament (KE) Nru 1272/2008 li jikklassifikaw is-sustanza bħala sustanza CMR tal-kategorija 1A jew 1B. Il-Kummissjoni għandha tagħti d-deroga meta jiġu ssodisfati l-kundizzjonijiet kollha li ġejjin:
	2.	Madankollu, tali sustanzi jistgħu jintużaw fi prodotti kożmetiċi b’mod eċċezzjonali, jekk titressaq talba għal deroga lill-Kummissjoni sa mhux aktar tard minn tliet xhur wara d-data tad-dħul fis-seħħ tal-emendi għall-Parti 3 tal-Anness VI tar-Regolament (KE) Nru 1272/2008 li jikklassifikaw is-sustanza bħala sustanza CMR tal-kategorija 1A jew 1B, u l-Kummissjoni tagħti d-deroga mill-projbizzjoni ġenerali stabbilita fis-subparagrafu 1. Il-Kummissjoni tista’ tagħti d-deroga meta jiġu ssodisfati l-kundizzjonijiet kollha li ġejjin:



Emenda		50
Proposta għal regolament
Artikolu 1 – paragrafu 1 – punt a – punt i
Ir-Regolament (KE) Nru 1223/2009
Artikolu 15 – paragrafu 2 – subparagrafu 2 – punt b
	

	Test propost mill-Kummissjoni
	Emenda

	(b)	is-sustanzi jkunu ġew evalwati u nstabu li huma sikuri mill-SCCS għal użu partikolari tal-kategorija tal-prodotti kożmetiċi, meta jitqies l-esponiment għal dawk il-prodotti, l-esponiment ġenerali minn sorsi għajr il-kożmetiċi u ta’ gruppi vulnerabbli tal-popolazzjoni..
	(b)	is-sustanzi jkunu ġew evalwati u nstabu li huma sikuri mill-SCCS għal użu partikolari wieħed jew aktar tal-kategoriji tal-prodotti kożmetiċi meta jitqies l-esponiment ġenerali mill-użi f’dawk il-kategoriji tal-prodotti kif ukoll minn sorsi għajr il-kożmetiċi u ta’ gruppi vulnerabbli tal-popolazzjoni.



Emenda		51
Proposta għal regolament
Artikolu 2 – paragrafu 1 – punt 2 – punt a – punt ii
Ir-Regolament (KE) Nru 1223/2009
Artikolu 15 – paragrafu 2 – subparagrafu 3 – punt a
	

	Test propost mill-Kummissjoni
	Emenda

	(a)	l-użu tagħha fil-prodotti kożmetiċi jirriżulta f’riskju ġenerali mnaqqas għas-saħħa tal-bniedem u għall-ambjent;
	(a)	l-użu tagħha fil-prodotti kożmetiċi huwa sigur u jirriżulta fit-tnaqqis tar-riskju ġenerali għas-saħħa tal-bniedem, meta tiġi vvalutata vis-à-vis is-sustanza li hija maħsuba li tissostitwixxi;



Emenda		52
Proposta għal regolament
Artikolu 2 – paragrafu 1 – punt 2 – punt a – punt ii
Ir-Regolament (KE) Nru 1223/2009
Artikolu 15 – paragrafu 2 – subparagrafu 3 – punt b
	

	Test propost mill-Kummissjoni
	Emenda

	(b)	tipprovdi funzjoni ekwivalenti għas-sustanza klassifikata, fi prodott kożmetiku lest b’effett simili u bl-istess livell ta’ effikaċja;
	(b)	tipprovdi funzjoni ekwivalenti għas-sustanza klassifikata, fi prodott kożmetiku lest b’effett, livell ta’ effikaċja u prestazzjoni komparabbli;



Emenda		53
Proposta għal regolament
Artikolu 2 – paragrafu 1 – punt 2 – punt a – punt ii
Ir-Regolament (KE) Nru 1223/2009
Artikolu 15 – paragrafu 2 – subparagrafu 3 – punt c
	

	Test propost mill-Kummissjoni
	Emenda

	(c)	tkun teknikament fattibbli u ekonomikament vijabbli;
	(c)	tkun teknikament u ekonomikament fattibbli sakemm il-kostijiet u l-kundizzjonijiet tal-provvista jippermettu produzzjoni sostnuta;



Emenda		54
Proposta għal regolament
Artikolu 2 – paragrafu 1 – punt 2 – punt a – punt ii
Ir-Regolament (KE) Nru 1223/2009
Artikolu 15 – paragrafu 2 – subparagrafu 3 – punt d
	

	Test propost mill-Kummissjoni
	Emenda

	(d)	mhijiex ristretta, mhijiex protetta minn drittijiet esklużivi, u hija disponibbli fis-suq fuq skala kbira, fi kwantitajiet kbar biżżejjed biex tiġi ssodisfata d-domanda attwali u mistennija.”
	(d)	mhijiex ristretta u lanqas mhija disponibbli fis-suq fuq skala kbira u fi kwantitajiet suffiċjenti biex tiġi ssodisfata d-domanda attwali jew għandha l-potenzjal li tissodisfa d-domanda mistennija fi żmien raġonevoli.



Emenda		55
Proposta għal regolament
Artikolu 2 – paragrafu 1 – punt 2 – punt a – punt iia (ġdid)
Ir-Regolament (KE) Nru 1223/2009
Artikolu 15 – paragrafu 2 – subparagrafu 3a (ġdid)
	

	Test propost mill-Kummissjoni
	Emenda

	
	(iia)	Is-subparagrafu li ġej jiddaħħal wara t-tielet subparagrafu:

	
	“Il-Kummissjoni għandha tikkonsulta lill-partijiet ikkonċernati rilevanti għall-fini tat-tieni subparagrafu, il-punt (a) u għall-fini tat-tielet subparagrafu.”



Emenda		56
Proposta għal regolament
Artikolu 2 – paragrafu 1 – punt 2 – punt a – punt iii – parti introduttorja
Ir-Regolament (KE) Nru 1223/2009
Artikolu 15 – paragrafu 2 – subparagrafu 5
	

	Test propost mill-Kummissjoni
	Emenda

	(iii)	is-subparagrafu li ġej jiddaħħal wara r-raba’ subparagrafu:
	(iii)	is-subparagrafi li ġejjin jiddaħħlu wara r-raba’ subparagrafu:



Emenda		57
Proposta għal regolament
Artikolu 12 – paragrafu 1 – punt 2 – punt a – punt iii
Ir-Regolament (KE) Nru 1223/2009
Artikolu 15 – paragrafu 2 – subparagrafu 5
	

	Test propost mill-Kummissjoni
	Emenda

	L-iskadenza stabbilita fir-raba’ subparagrafu ta’ dan il-paragrafu għandha tibda fid-data tad-dħul fis-seħħ tal-emendi rilevanti għall-Parti 3 tal-Anness VI tar-Regolament (KE) Nru 1272/2008 li jikklassifikaw is-sustanza kkonċernata bħala sustanza CMR tal-kategorija 1A, jew 1B.;
	L-iskadenza stabbilita fir-raba’ subparagrafu ta’ dan il-paragrafu għandha tibda fid-data tad-dħul fis-seħħ tal-emendi rilevanti għall-Parti 3 tal-Anness VI tar-Regolament (KE) Nru 1272/2008 li jikklassifikaw is-sustanza kkonċernata bħala sustanza CMR tal-kategorija 1A, jew 1B.



Emenda		58
Proposta għal regolament
Artikolu 2 – paragrafu 1 – punt 2 – punt a
Ir-Regolament (KE) Nru 1223/2009
Artikolu 15 – paragrafu 2 – subparagrafu 5a (ġdid)
	

	Test propost mill-Kummissjoni
	Emenda

	
	5a.	Meta talba għal deroga msemmija fit-tieni subparagrafu tal-paragrafu 2 tkun ġiet sottomessa għas-sustanzi CMR tal-kategorija 1A jew 1B, din l-iskadenza, meta dan ikun rilevanti, tista’ tiġi estiża bi tnax–il xahar.



Emenda		59
Proposta għal regolament
Artikolu 2 – paragrafu 1 – punt 2 – punt b
Ir-Regolament (KE) Nru 1223/2009
Artikolu 15 – paragrafu 5
	

	Test propost mill-Kummissjoni
	Emenda

	5.	Il-projbizzjoni msemmija fil-paragrafi 1 u 2 ta’ dan l-Artikolu ma għandhiex tapplika għal sustanza fejn ir-rotta ta’ esponiment orali jew ta’ teħid man-nifs għall-klassifikazzjoni armonizzata tas-sustanzi CMR tkun ġiet indikata b’mod espliċitu fil-kolonna “Kodiċi tad-dikjarazzjoni tal-periklu” taħt il-“Klassifikazzjoni” fil-Parti 3 tal-Anness VI tar-Regolament (KE) Nru 1272/2008. Jekk jirriżulta riskju potenzjali għas-saħħa tal-bniedem minn prodotti kożmetiċi li fihom tali sustanza minħabba inġestjoni jew teħid man-nifs inċidentali, il-Kummissjoni għandha titlob opinjoni tal-SCCS dwar is-sikurezza tas-sustanza kkonċernata f’dawk it-tipi ta’ prodotti speċifiċi mingħajr dewmien żejjed.
	imħassar



Emenda		60
Proposta għal regolament
Artikolu 2 – paragrafu 1 – punt 2 – punt b
Ir-Regolament (KE) Nru 1223/2009
Artikolu 15 – paragrafu 6
	

	Test propost mill-Kummissjoni
	Emenda

	6.	Il-projbizzjoni msemmija fil-paragrafi 1 u 2 ta’ dan l-Artikolu ma għandhiex tapplika għal sustanza estratta minn pjanti jew partijiet ta’ pjanti u mhux modifikata kimikament kif definita fl-Artikolu 3, il-punt (40), tar-Regolament (KE) Nru 1907/2006, li fiha aktar minn kostitwent wieħed, li mill-inqas wieħed minnhom ikun ġie kklassifikat bħala sustanza CMR tal-kategorija 1A, 1B, jew 2 skont il-Parti 3 tal-Anness VI tar-Regolament (KE) Nru 1272/2008. Jekk riskju potenzjali għas-saħħa tal-bniedem jirriżulta mill-użu ta’ tali sustanza fil-prodotti kożmetiċi, il-Kummissjoni għandha tfittex opinjoni tal-SCCS dwar is-sikurezza ta’ dik is-sustanza għall-użu tagħha fil-prodotti kożmetiċi mingħajr dewmien żejjed.
	6.	Il-projbizzjoni msemmija fil-paragrafi 1 u 2 ta’ dan l-Artikolu ma għandhiex tapplika għal sustanzi estratti minn pjanti jew partijiet ta’ pjanti u mhux modifikata kimikament kif definita fl-Artikolu 3, il-punt (40), tar-Regolament (KE) Nru 1907/2006, li fiha aktar minn kostitwent wieħed, li mill-inqas wieħed minnhom ikun ġie kklassifikat bħala sustanza CMR tal-kategorija 1A, 1B, jew 2 skont il-Parti 3 tal-Anness VI tar-Regolament (KE) Nru 1272/2008. Billi iista’ jirriżulta riskju potenzjali għas-saħħa tal-bniedem mill-preżenza ta’ tali kostitwent ikklassifikat bħala CMR tal-kategorija 1A, 1B jew 2 f’tali sustanzi fil-prodotti kożmetiċi, il-Kummissjoni għandha mingħajr dewmien titlob opinjoni tal-SCCS dwar is-sikurezza ta’ dak il-kostitwent għall-preżenza tiegħu fil-prodotti kożmetiċi. L-SCCS għandu jagħti l-opinjoni tiegħu fi żmien 12-il xahar mit-talba tal-Kummissjoni. Il-Kummissjoni tista’ testendi dik l-iskadenza b’sitt xhur jekk tkun meħtieġa evidenza addizzjonali. L-SCCS għandu jagħti l-opinjoni tiegħu fi żmien sitt xhur minn meta tiġi sottomessa l-informazzjoni addizzjonali. L-opinjoni tal-SCCS għandha titqiegħed għad-dispożizzjoni tal-pubbliku. Filwaqt li tqis l-opinjoni tal-SCCS, u meta riskju potenzjali għas-saħħa tal-bniedem jirriżulta mill-użu ta’ sustanza msemmija fl-ewwel subparagrafu fil-prodotti kożmetiċi li fihom kostitwent ikklassifikat bħala CMR tal-kategorija 1A, 1B jew 2 għas-saħħa tal-bniedem, il-Kummissjoni għandha, mingħajr dewmien, temenda l-Annessi ta’ dan ir-Regolament. Għall-fini ta’ dan il-paragrafu, “pjanti” tirreferi għal organiżmi ħajjin jew mejtin mir-renji Plantae u Fungi, inklużi l-alka, il-likeni u l-ħmira.



Emenda		61
Proposta għal regolament
Artikolu 2 – paragrafu 1 – punt 2 – punt b
Ir-Regolament (KE) Nru 1223/2009
Artikolu 15 – paragrafu 7
	

	Test propost mill-Kummissjoni
	Emenda

	7.	Il-prodotti kożmetiċi li jkun fihom sustanza kklassifikata bħala sustanza CMR tal-kategorija 1A, 1B, jew 2 skont il-Parti 3 tal-Anness VI tar-Regolament (KE) Nru 1272/2008 ipprojbita milli tintuża fi prodotti kożmetiċi jew tali sustanza li ma tkunx konformi ma’ restrizzjoni jistgħu jibqgħu jitqiegħdu fis-suq għal 12-il xahar u jitpoġġew għad-dispożizzjoni fis-suq għal 24 xahar wara d-dħul fis-seħħ tal-emendi rilevanti għall-Annessi rilevanti ta’ dan ir-Regolament.”
	7.	Il-prodotti kożmetiċi li jkun fihom sustanza kklassifikata bħala sustanza CMR tal-kategorija 1A, 1B, jew 2 skont il-Parti 3 tal-Anness VI tar-Regolament (KE) Nru 1272/2008 ipprojbita milli tintuża fi prodotti kożmetiċi u li għaliha ma tressqet l-ebda talba għal deroga f’konformità mal-paragrafu 2, jew tali sustanza li ma tkunx konformi ma’ restrizzjoni, jistgħu jibqgħu jitqiegħdu fis-suq għal 6 xhur, u jkunu disponibbli fis-suq għal 15–il xahar wara d-dħul fis-seħħ tal-emendi rilevanti għall-Annessi rilevanti ta’ dan ir-Regolament. Il-prodotti kożmetiċi li jkun fihom sustanza kklassifikata bħala sustanza CMR tal-kategorija 1A, 1B, jew 2 skont il-Parti 3 tal-Anness VI tar-Regolament (KE) Nru 1272/2008, ipprojbita milli tintuża fi prodotti kożmetiċi u li għaliha tressqet talba għal deroga f’konformità mal-paragrafu 2, iżda li ma ngħatatx minħabba tħassib dwar is-sikurezza mill-SCCS, jew tali sustanza li ma tkunx konformi ma’ restrizzjoni, jistgħu jibqgħu jitqiegħdu fis-suq għal 3 xhur, u jkunu disponibbli fis-suq għal 12–il xahar wara d-dħul fis-seħħ tal-emendi rilevanti għall-Annessi rilevanti ta’ dan ir-Regolament. Il-prodotti kożmetiċi li jkun fihom sustanza kklassifikata bħala sustanza CMR tal-kategorija 1A, 1B, jew 2 skont il-Parti 3 tal-Anness VI tar-Regolament (KE) Nru 1272/2008 ipprojbita milli tintuża fi prodotti kożmetiċi jew tali sustanza li ma tkunx konformi ma’ restrizzjoni u li għaliha tressqet talba għal deroga f’konformità mal-paragrafu 2, iżda li ma ngħatatx minħabba d-disponibbiltà ta’ alternattiva xierqa, jistgħu jibqgħu jitqiegħdu fis-suq għal 24 xahar u jitpoġġew għad-dispożizzjoni fis-suq għal 48 xahar wara d-dħul fis-seħħ tal-emendi rilevanti għall-Annessi rilevanti ta’ dan ir-Regolament, u r-rapport aġġornat dwar is-sikurezza tal-prodott kożmetiku (CPSR) jibqa’ disponibbli meta dan ikun meħtieġ.



Emenda		62
Proposta għal regolament
Artikolu 2 – paragrafu 1 – punt 3
Ir-Regolament (KE) Nru 1223/2009
Artikolu 16 – paragrafu 3
	

	Test propost mill-Kummissjoni
	Emenda

	(3)	Fl-Artikolu 16, jitħassru l-paragrafi 3 u 7;
	(3)	Fl-Artikolu 16, il-paragrafu 3 huwa sostitwit b’dan li ġej:

	
	3. Minbarra n-notifika skont l-Artikolu 13, prodotti kożmetiċi li jkun fihom nanomaterjali għandhom jiġu notifikati lill-Kummissjoni mill-persuna responsabbli b’mezz elettroniku qabel ma jitqiegħdu fis-suq. L-ewwel subparagrafi m’għandhomx japplikaw għal prodotti kożmetiċi li fihom nanomaterjali li jkunu f’konformità mar-rekwiżiti stabbiliti fl-Anness III. L-informazzjoni notifikata lill-Kummissjoni għandha tinkludi mill-inqas:

	
	(a) l-identifikazzjoni tan-nanomaterjal inkluż l-isem kimiku tiegħu (IUPAC) u deskritturi oħrajn kif speċifikat fil-punt 2 tal-Preambolu għall-Annessi II sa VI, u

	
	(b) l-ispeċifikazzjoni tan-nanomaterjal inkluż id-daqs tal-partiċelli u l-karatteristiċi fiżiċi u kimiċi.

	
	Il-persuna responsabbli tista’ taħtar persuna fiżika jew ġuridika oħra b’mandat bil-miktub għan-notifika ta’ nanomaterjali u għandha tinforma lill-Kummissjoni dwar dan. Il-Kummissjoni għandha tipprovdi numru ta’ referenza għas-sottomissjoni, li jista’ jissostitwixxi l-informazzjoni li għandha tiġi nnotifikata f’każ tal-istess nanomaterjal użat fi prodotti differenti.



Emenda		63
Proposta għal regolament
Artikolu 2 – paragrafu 1 – punt 4a (ġdid)
Ir-Regolament (KE) Nru 1223/2009
Artikolu 19 – paragrafu 6a (ġdid)
	

	Test propost mill-Kummissjoni
	Emenda

	
	(4a)	Fl-Artikolu 19, jiżdied il-paragrafu li ġej:

	
	‘6a. Meta prodotti kożmetiċi jitpoġġew għad-dispożizzjoni fis-suq permezz ta’ bejgħ mill-bogħod, l-offerta għandha tindika b’mod ċar u viżibbli l-informazzjoni msemmija fl-Artikolu 1.”



Emenda		64
Proposta għal regolament
Artikolu 2 – paragrafu 1 – punt 8
	

	Test propost mill-Kummissjoni
	Emenda

	(8)	l-Annessi II sa VI huma emendati f’konformità mal-Anness III ta’ dan ir-Regolament.
	imħassar



Emenda		65
Proposta għal regolament
Artikolu 3 – paragrafu 1 – punt 1
Ir-Regolament (UE) Nru 2019/1009
Artikolu 2 – paragrafu 1 – punt 15a
	

	Test propost mill-Kummissjoni
	Emenda

	“kuntatt diġitali” tfisser kwalunkwe mezz ta’ komunikazzjoni aġġornat u aċċessibbli online li permezz tiegħu l-operaturi ekonomiċi jistgħu jintlaħqu jew tista’ ssir komunikazzjoni magħhom mingħajr il-ħtieġa ta’ reġistrazzjoni jew li titniżżel applikazzjoni;”
	“kuntatt diġitali” tfisser kwalunkwe kanal tal-komunikazzjoni aġġornat u aċċessibbli liberament online li permezz tiegħu operatur ekonomiku jista’ jiġi kkuntattjat mingħajr il-ħtieġa ta’ reġistrazzjoni, download jew użu ta’ applikazzjonijiet addizzjonali speċifiċi għall-operatur ekonomiku;”



Emenda		66
Proposta għal regolament
Artikolu 3 – paragrafu 1 – punt 2 – punt a – punt ii
Ir-Regolament (UE) Nru 2019/1009
Artikolu 6 – paragrafu 2 – subparagrafu 2a
	

	Test propost mill-Kummissjoni
	Emenda

	“Il-manifatturi għandhom jiżguraw li l-prodott fertilizzanti tal-UE jkun akkumpanjat minn indirizz tal-internet jew minn trasportatur tad-data li permezz tiegħu tkun tista’ tiġi aċċessata d-dikjarazzjoni ta’ konformità tal-UE.;
	“Il-manifatturi għandhom jiżguraw li l-prodott fertilizzanti tal-UE jkun akkumpanjat minn indirizz tal-internet jew minn trasportatur tad-data li permezz tiegħu tkun tista’ tiġi aċċessata direttament id-dikjarazzjoni ta’ konformità tal-UE.;



Emenda		67
Proposta għal regolament
Artikolu 3 – paragrafu 1 – punt 2 – punt c
Ir-Regolament (UE) Nru 2019/1009
Artikolu 6 – paragrafu 6 – subparagrafu 1
	

	Test propost mill-Kummissjoni
	Emenda

	Il-manifatturi għandhom jindikaw fuq l-imballaġġ tal-prodott fertilizzanti tal-UE isimhom, l-isem kummerċjali reġistrat jew it-trademark reġistrata tagħhom kif ukoll l-indirizz postali u l-kuntatt diġitali tagħhom jew, fejn il-prodott fertilizzanti tal-UE jiġi fornut mingħajr imballaġġ, f’dokument li jakkumpanja l-prodott fertilizzanti tal-UE. L-indirizz postali u l-kuntatt diġitali għandu jindika punt uniku li permezz tiegħu jkun jista’ jiġi kkuntattjat il-manifattur.”
	Il-manifatturi għandhom jindikaw fuq l-imballaġġ tal-prodott fertilizzanti tal-UE isimhom, l-isem kummerċjali reġistrat jew it-trademark reġistrata tagħhom kif ukoll l-indirizz postali u l-kuntatt diġitali tagħhom jew, fejn il-prodott fertilizzanti tal-UE jiġi fornut mingħajr imballaġġ, f’dokument li jakkumpanja l-prodott fertilizzanti tal-UE. L-indirizz postali u l-kuntatt diġitali għandu jindika punt uniku li permezz tiegħu jkun jista’ jiġi kkuntattjat malajr il-manifattur.”



Emenda		68
Proposta għal regolament
Artikolu 3 – paragrafu 1 – punt 4 – punt a
Ir-Regolament (UE) Nru 2019/1009
Artikolu 8 – paragrafu 2 – subparagrafu 1
	

	Test propost mill-Kummissjoni
	Emenda

	Huma għandhom jiżguraw li l-manifattur ikun fassal id-dokumentazzjoni teknika, li l-prodott fertilizzanti tal-UE jkun akkumpanjat mill-indirizz tal-internet jew trasportatur tad-data li permezz tiegħu tkun tista’ tiġi aċċessata d-dikjarazzjoni ta’ konformità tal-UE u, fejn xieraq, minn dokumenti oħra meħtieġa, u li l-manifattur ikun ikkonforma mar-rekwiżiti stabbiliti fl-Artikolu 6(5) u (6).”
	Huma għandhom jiżguraw li l-manifattur ikun fassal id-dokumentazzjoni teknika, li l-prodott fertilizzanti tal-UE jkun akkumpanjat mill-indirizz tal-internet jew trasportatur tad-data li permezz tiegħu tkun tista’ tiġi aċċessata direttament id-dikjarazzjoni ta’ konformità tal-UE u, fejn xieraq, minn dokumenti oħra meħtieġa, u li l-manifattur ikun ikkonforma mar-rekwiżiti stabbiliti fl-Artikolu 6(5) u (6).”



Emenda		69
Proposta għal regolament
Artikolu 3 – paragrafu 1 – punt 4 – punt c
Ir-Regolament (UE) Nru 2019/1009
Artikolu 8 – paragrafu 8 – subparagrafu 1
	

	Test propost mill-Kummissjoni
	Emenda

	L-importaturi għandhom, għal 5 snin wara li l-prodott fertilizzanti tal-UE jkun tqiegħed fis-suq, iżommu kopja tad-dikjarazzjoni tal-konformità tal-UE għad-dispożizzjoni tal-awtoritajiet ta’ sorveljanza tas-suq u jiżguraw li d-dokumentazzjoni teknika tkun tista’ ssir disponibbli għal dawk l-awtoritajiet, fuq talba.
	L-importaturi għandhom, għal 5 snin wara li l-prodott fertilizzanti tal-UE jkun tqiegħed fis-suq, iżommu kopja tad-dikjarazzjoni tal-konformità tal-UE għad-dispożizzjoni tal-awtoritajiet ta’ sorveljanza tas-suq u jiżguraw li d-dokumentazzjoni teknika tkun tista’ ssir disponibbli malajr għal dawk l-awtoritajiet, fuq talba.



Emenda		70
Proposta għal regolament
Artikolu 3 – paragrafu 1 – punt 4 – punt c
Ir-Regolament (UE) Nru 2019/1009
Artikolu 8 – paragrafu 8 – subparagrafu 2
	

	Test propost mill-Kummissjoni
	Emenda

	Fuq talba, l-importaturi għandhom jagħmlu d-dikjarazzjoni ta’ konformità tal-UE disponibbli għal operaturi ekonomiċi oħra f’forma elettronika.”
	Fuq talba, l-importaturi għandhom jagħmlu d-dikjarazzjoni ta’ konformità tal-UE disponibbli għal operaturi ekonomiċi oħra f’forma elettronika malajr.”



Emenda		71
Proposta għal regolament
Artikolu 3 – paragrafu 1 – punt 5 – punt a
Ir-Regolament (UE) Nru 2019/1009
Artikolu 9 – paragrafu 2 – subparagrafu 1
	

	Test propost mill-Kummissjoni
	Emenda

	Qabel ma jpoġġu għad-dispożizzjoni fis-suq prodott fertilizzanti tal-UE, id-distributuri għandhom jivverifikaw li dan ikun akkumpanjat mill-indirizz tal-internet jew mit-trasportatur tad-data li permezz tiegħu tista’ tiġi aċċessata d-dikjarazzjoni tal-konformità tal-UE u, fejn xieraq, mid-dokumenti meħtieġa l-oħra, inkluż l-informazzjoni msemmija fl-Artikolu 6(7) jew l-Artikolu 8(4) ipprovduta bil-mod speċifikat fihom, b’lingwa li tinftiehem faċilment mill-utenti aħħarin fl-Istat Membru li fih il-prodott fertilizzanti tal-UE jkun se jitpoġġa għad-dispożizzjoni fis-suq, u li l-manifattur u l-importatur ikunu kkonformaw mar-rekwiżiti stipulati fl-Artikolu 6(5) u (6) u l-Artikolu 8(3) rispettivament.”
	Qabel ma jpoġġu għad-dispożizzjoni fis-suq prodott fertilizzanti tal-UE, id-distributuri għandhom jivverifikaw li dan ikun akkumpanjat mill-indirizz tal-internet jew mit-trasportatur tad-data li permezz tiegħu tista’ tiġi aċċessata direttament id-dikjarazzjoni tal-konformità tal-UE u, fejn xieraq, mid-dokumenti meħtieġa l-oħra, inkluż l-informazzjoni msemmija fl-Artikolu 6(7) jew l-Artikolu 8(4) ipprovduta bil-mod speċifikat fihom, b’lingwa li tinftiehem faċilment mill-utenti aħħarin fl-Istat Membru li fih il-prodott fertilizzanti tal-UE jkun se jitpoġġa għad-dispożizzjoni fis-suq, u li l-manifattur u l-importatur ikunu kkonformaw mar-rekwiżiti stabbiliti fl-Artikolu 6(5) u (6) u l-Artikolu 8(3) rispettivament.



Emenda		72
Proposta għal regolament
Artikolu 3 – paragrafu 1 – punt 7
Ir-Regolament (UE) Nru 2019/1009
Artikolu 16 – paragrafu 5 – subparagrafu 1
	

	Test propost mill-Kummissjoni
	Emenda

	Id-dikjarazzjoni tal-konformità tal-UE għandha tiġi pprovduta f’format li jinqara mill-magni u miftuħ kif definit fl-Artikolu 2, il-punti (13) u (14), tad-Direttiva (UE) 2019/1024 tal-Parlament Ewropew u tal-Kunsill* u li jissodisfa r-rekwiżiti għat-tikketti diġitali stabbiliti fl-Artikolu 11b(4), il-punti (a) sa (d).
	Id-dikjarazzjoni tal-konformità tal-UE għandha tiġi pprovduta f’format li jinqara mill-magni li permezz tiegħu tkun tista’ tiġi aċċessata direttament.



Emenda		73
Proposta għal regolament
Artikolu 3 – paragrafu 1 – punt 9 – punt b
Ir-Regolament (UE) Nru 2019/1009
Artikolu 42 – paragrafu 4a – parti introduttorja
	

	Test propost mill-Kummissjoni
	Emenda

	Il-Kummissjoni tista’ tadotta wkoll atti delegati skont il-paragrafu 1 li jemendaw l-Anness II biex tistabbilixxi kriterji u metodoloġija għall-valutazzjoni ta’ mikroorganiżmi għajr dawk elenkati fl-Anness II, li, jekk il-konformità ma’ dawk il-kriterji tintwera fil-valutazzjoni tal-konformità tal-prodott fertilizzanti tal-UE f’konformità ma’ dik il-metodoloġija, jistgħu jintużaw bħala materjal komponenti fil-prodotti fertilizzanti tal-UE. Il-kriterji u l-metodoloġija għandhom jippermettu l-verifika li l-mikroorganiżmi jissodisfaw il-kriterji fil-paragrafu 1, il-punt (b), u jipprevedu, bħala minimu, il-kunsiderazzjoni tal-elementi li ġejjin:
	Il-Kummissjoni tista’ tadotta wkoll atti delegati skont il-paragrafu 1 li jemendaw l-Anness II biex tistabbilixxi kriterji u metodoloġija għall-valutazzjoni ta’ mikroorganiżmi għajr dawk elenkati fl-Anness II, li, jekk manifattur juri l-konformità ma’ dawk il-kriterji fil-valutazzjoni tal-konformità tal-prodott fertilizzanti tal-UE f’konformità ma’ dik il-metodoloġija, u jekk il-korpi notifikati jivverifikaw dan, jistgħu jintużaw bħala materjal komponenti fil-prodotti fertilizzanti tal-UE. Il-kriterji u l-metodoloġija għandhom jippermettu korp notifikat jivverifika li l-mikroorganiżmi jissodisfaw il-kriterji fil-paragrafu 1, il-punt (b), u jipprevedu, bħala minimu, il-kunsiderazzjoni tal-elementi li ġejjin:



Emenda		74
Proposta għal regolament
Artikolu 3 – paragrafu 1 – punt 9 – punt b
Ir-Regolament (UE) Nru 2019/1009
Artikolu 42 – paragrafu 4aa (ġdid)
	

	Test propost mill-Kummissjoni
	Emenda

	
	Jiddaħħal il-paragrafu 4aa li ġej:

	
	‘4aa. Il-Kummissjoni tista’ tadotta wkoll atti delegati skont il-paragrafu 1 li jemendaw l-Anness II biex tistabbilixxi kriterji ġenerali u metodoloġija għall-valutazzjoni tal-materjali u l-metodi ta’ pproċessar għajr dawk diġà elenkati fl-Anness II, esklużi l-mikroorganiżmi, li jistgħu jintużaw bħala materjali komponenti fil-prodotti fertilizzanti tal-UE meta l-konformità ma’ dawk il-kriterji tintwera fil-valutazzjoni tal-konformità. Il-kriterji u l-metodoloġija għandhom, bħala minimu, jipprevedu l-konsiderazzjoni ta’ informazzjoni xjentifika jew teknika li tappoġġa t-tiftix ta’ sorsi ta’ provvista, l-ipproċessar u l-użu sikuri tal-materjal.”



Emenda		75
Proposta għal regolament
Artikolu 3 – paragrafu 1 – punt 9 – punt b
Ir-Regolament (UE) Nru 2019/1009
Artikolu 42 – paragrafu 4ab (ġdid)
	

	Test propost mill-Kummissjoni
	Emenda

	
	Jiddaħħal il-paragrafu 4ab li ġej:

	
	4 ab. Sa [12-il xahar wara d-data tad-dħul fis-seħħ ta' dan ir-Regolament emendatorju] il-Kummissjoni għandha tadotta att delegat biex tistabbilixxi l-kriterji u l-metodoloġija u mal-valutazzjoni toħloq kategorija ġdida korrispondenti għall-materjali u l-metodi ta’ pproċessar għajr dawk diġà elenkati fl-Anness II, esklużi l-mikroorganiżmi, li jistgħu jintużaw bħala materjali komponenti fil-prodotti fertilizzanti tal-UE dment li l-konformità ma’ dawk il-kriterji tintwera fil-valutazzjoni tal-konformità. Il-kriterji u l-metodoloġija għandu jkollhom l-għan li jiżguraw il-provvista, l-ipproċessar u l-użu sikuri tal-materjal. Din il-kategorija l-ġdida għandha tiġi stabbilita mingħajr preġudizzju għall-applikazzjoni ta’ kategoriji oħra ta’ materjali komponenti stabbiliti fl-Anness II.”



Emenda		76
Proposta għal regolament
Artikolu 3 – paragrafu 1 – punt 9 – punt ba (ġdid)
Ir-Regolament (UE) Nru 2019/1009
Artikolu 42 – paragrafu 5a (ġdid)
	

	Test propost mill-Kummissjoni
	Emenda

	
	(ba)	Jiddaħħal il-paragrafu li ġej

	
	‘5a. Għall-finijiet ta’ dan ir-Regolament, il-prodotti derivati minn prodotti sekondarji tal-annimali li jintużaw biss bħala materjali komponenti fil-prodotti fertilizzanti tal-UE jistgħu jitpoġġew għad-dispożizzjoni fis-suq biss meta joriġinaw minn prodotti sekondarji tal-annimali jew minn prodotti derivati li jkunu laħqu punt aħħari fil-katina tal-manifattura f’konformità mal-Artikolu 5(2) tar-Regolament (KE) Nru 1069/2009. Meta tiddetermina tali punti aħħarin għall-prodotti derivati maħsuba għall-użu fi prodotti fertilizzanti tal-UE, il-Kummissjoni għandha tiżgura li: a) il-kriterji tal-ipproċessar u tas-sikurezza, kif ukoll kwalunkwe miżura ta’ mitigazzjoni tar-riskju meħtieġa, ikunu proporzjonati u suffiċjenti biex tiġi żgurata protezzjoni ta’ livell għoli għas-saħħa tal-bniedem, speċifikament b’rabta mal-użi fertilizzanti; b) dawk il-kriterji u l-miżuri jkunu xierqa għar-riskji li jirriżultaw mill-applikazzjoni tal-prodotti fertilizzanti fil-ħamrija u fl-ilma; u c) dawk il-kriterji u l-miżuri jkunu allinjati mar-rekwiżiti stabbiliti fl-Artikolu 42(5) ta’ dan ir-Regolament. Meta atti delegati jew ta’ implimentazzjoni eżistenti adottati skont ir-Regolament (KE) Nru 1069/2009 ma jissodisfawx dawk il-kundizzjonijiet, il-Kummissjoni għandha, meta dan ikun xieraq u f’konformità mal-proċeduri stabbiliti f’dak ir-Regolament, tirrieżaminahom u, meta jkun meħtieġ, temendahom biex tiżgura tali konsistenza. Għal dak il-fini, il-Kummissjoni għandha, meta dan ikun rilevanti, titlob opinjonijiet xjentifiċi mill-Awtorità Ewropea dwar is-Sigurtà fl-Ikel biex tivvaluta riskji li huma speċifiċi għall-użi fertilizzanti, filwaqt li tqis il-perkorsi ta’ esponiment li huma distinti minn dawk assoċjati mal-għalf jew ma’ użi oħra.”



Emenda		77
Proposta għal regolament
Artikolu 3 – paragrafu 1 – punt 9 – punt bb (ġdid)
Ir-Regolament (UE) Nru 2019/1009
Artikolu 42 – paragrafu 8a (ġdid)
	

	Test propost mill-Kummissjoni
	Emenda

	
	(b b)	Jiżdied il-paragrafu li ġej: ‘8a. Il-Kummissjoni għandha tadotta l-ewwel att delegat skont il-paragrafu 4a sa ... [18-il xahar mid-data tad-dħul fis-seħħ ta’ dan ir-Regolament].”



Emenda		78
Proposta għal regolament
Artikolu 3 – paragrafu 1 – punt 9 – punt bc (ġdid)
Ir-Regolament (UE) Nru 2019/1009
Artikolu 49a (ġdid)
	

	Test propost mill-Kummissjoni
	Emenda

	
	(bc)	“Artikolu 49a

	
	Rieżami

	
	Il-Kummissjoni għandha tivvaluta perjodikament jekk ir-rekwiżiti li jirregolaw it-trattament tal-materjali maħsuba għall-użu fil-prodotti fertilizzanti jibqgħux xierqa u, meta jkun meħtieġ, tadattahom fid-dawl tal-avvanzi xjentifiċi u tekniċi, filwaqt li tqis il-prattiki nazzjonali, u l-objettivi tar-Regolament (UE) 2019/1009. Dan ir-rieżami għandu jitwettaq għall-ewwel darba mhux aktar tard minn sentejn wara d-dħul fis-seħħ ta’ dan ir-Regolament.”



Emenda		79
Proposta għal regolament
Artikolu 3 – paragrafu 1 – punt 9 – punt bd (ġdid)
Ir-Regolament (UE) Nru 2019/1009
Artikolu 49aa (ġdid)
	

	Test propost mill-Kummissjoni
	Emenda

	
	(b d)	Sa [id-data għandha tiddaħħal hawnhekk: 12–il xahar wara d-dħul fis-seħħ], il-Kummissjoni għandha tippreżenta rapport lill-Parlament Ewropew u lill-Kunsill li jivvaluta r-rekwiżiti għat-taħlitiet ta’ prodotti fertilizzanti fejn il-komponent primarju jkun materjal għat-tkabbir wieħed jew aktar li jappartjeni għall-PFC 4.

	
	Ir-rapport għandu, b’mod partikolari, jevalwa l-kundizzjonijiet għall-aġġustament tal-kontenut tan-nutrijenti, il-valur tal-pH jew l-attività bijoloġika, ir-rekwiżiti aġġornati tal-ittikkettar, u l-proċeduri xierqa ta’ valutazzjoni tal-konformità għal taħlitiet bħal dawn u jista’ jakkumpanja, fejn xieraq, emendi għal dan ir-Regolament.



Emenda		80
Proposta għal regolament
Anness I – paragrafu 1 – punt 2
Ir-Regolament (KE) Nru 1272/2008
Anness I – it-Taqsima 1.2.1.5
	

	Test propost mill-Kummissjoni
	Emenda

	(2)	fl-Anness I, it-Taqsima 1.2.1.5 titħassar;
	(2)	fl-Anness I, it-Taqsima 1.2.1.5 hija sostitwita b’dan li ġej: It-test fuq it-tikketta għandu jkun jista’ jinqara. Għall-finijiet ta’ din it-taqsima, tikketta għandha titqies li tista’ tinqara jekk id-dehra fiżika tal-informazzjoni, li permezz tagħha l-informazzjoni tkun aċċessibbli viżwalment, tiġi ddeterminata minn diversi elementi, fost l-oħrajn, id-daqs tat-tipa, l-ispazju bejn l-ittri, l-ispazju bejn il-linji, il-wisa’ tal-ittri, il-kulur tat-tipa, it-tipografija, il-proporzjon bejn il-wisa’ u l-għoli tal-ittri, il-wiċċ tal-materjal, u l-kuntrast sinifikanti bejn l-ittri stampati u l-isfond. Għandu jkollha mill-inqas il-karatteristiċi li ġejjin: (a) tkun stampata b’kulur konstrastanti meta mqabbel mal-isfond; (b) tintuża tipografija waħda li tkun tista’ tinqara faċilment u mingħajr serifs; (d) jintuża spazju xieraq bejn l-ittri biex it-tipografija magħżula tkun tista’ tinqara faċilment. (d) ikun hemm biżżejjed spazju bejn il-linji biex it-tipografija magħżula tkun tista’ tinqara faċilment u biex jiġi żgurat li l-linji tat-test ma jitrikkbux; (e) daqs xieraq tat-tipa fir-rigward tad-daqs tat-tikketta u l-elementi meħtieġa tat-tikketta u l-utent maħsub. Għal sustanzi jew taħlitiet li jitpoġġew għad-dispożizzjoni fis-suq għall-pubbliku ġenerali, l-elementi tat-tikketta msemmija fl-Artikolu 17(1) għandhom jużaw daqs tat-tipa fejn l-għoli x ikun daqs jew akbar minn 1,2 mm. Madankollu, meta l-kontenut tal-pakkett ma jaqbiżx il-125 ml, l-elementi tat-tikketta msemmija fl-Artikolu 17(1) jistgħu jużaw daqs tat-tipa fejn l-għoli ‘x’ ikun daqs jew akbar minn 0,9 mm. Dawn il-karatteristiċi għandhom jiġu ċċarati aktar fil-gwida tal-ECHA dwar il-leġġibbiltà u l-preżentazzjoni tat-tikketta li għandha tiġi żviluppata skont dan ir-Regolament. Il-konformità ma’ din it-taqsima għandha tiġi vvalutata abbażi tal-leġġibbiltà ġenerali ta’ din it-tikketta u għandha tiġi applikata b’mod kompatibbli mal-karatteristiċi fiżiċi u l-limitazzjonijiet tekniċi tal-imballaġġ, inklużi d-daqs kif ukoll l-utent maħsub.



Emenda		81
Proposta għal regolament
Anness I – paragrafu 1 – punt 3
Ir-Regolament (KE) Nru 1272/2008
Anness I – it-Taqsima 1.5.1.2
	

	Test propost mill-Kummissjoni
	Emenda

	1.5.1.2.	Fejn tapplika t-Taqsima 1.5.1.1, it-tikketta fuq kwalunkwe imballaġġ ta’ ġewwa għandu jkun fiha mill-inqas il-pittogrammi tal-periklu, il-kliem bħala sinjal, l-identifikatur tal-prodott imsemmi fl-Artikolu 18(2) għas-sustanzi jew l-isem kummerċjali jew id-deżinjazzjoni msemmija fl-Artikolu 18(3), il-punt (a) għal taħlitiet, u l-isem u l-kuntatt diġitali tal-fornituri tas-sustanza jew tat-taħlita.;
	1.5.1.2.	Fejn tapplika t-Taqsima 1.5.1.1, it-tikketta fuq kwalunkwe imballaġġ ta’ ġewwa għandu jkun fiha mill-inqas il-pittogrammi tal-periklu, il-kliem bħala sinjal, l-identifikatur tal-prodott imsemmi fl-Artikolu 18(2) għas-sustanzi jew l-isem kummerċjali jew id-deżinjazzjoni msemmija fl-Artikolu 18(3), il-punt (a) għal taħlitiet, l-isem, il-kuntatt diġitali u n-numru tat-telefon tal-fornituri tas-sustanza jew tat-taħlita sakemm in-numru tat-telefon ma jkunx disponibbli direttament permezz tal-kuntatt diġitali;



Emenda		82
Proposta għal regolament
Anness I – paragrafu 1 – punt 5
Ir-Regolament (KE) Nru 1272/2008
Anness I – it-Taqsima 1.5.2.4.1 – punt (b)
	

	Test propost mill-Kummissjoni
	Emenda

	(b)	is-sustanza jew it-taħlita teħtieġ ittikkettar f’konformità mal-Parti 1 jew 2 tal-Anness II, ħlief għat-Taqsima 2.8 tal-Parti 2 tal-Anness II, u ma hijiex ikklassifikata fi kwalunkwe waħda mill-klassijiet u l-kategoriji ta’ periklu li ġejjin:
	(b)	is-sustanza jew it-taħlita teħtieġ ittikkettar f’konformità mal-Parti 1 jew 2 tal-Anness II, u ma hijiex ikklassifikata fi kwalunkwe waħda mill-klassijiet u l-kategoriji ta’ periklu li ġejjin:



Emenda		83
Proposta għal regolament
Anness I – paragrafu 1 – punt 7
Ir-Regolament (KE) Nru 1272/2008
Anness I – it-Taqsima 1.5.2.4.3 – punt (b)
	

	Test propost mill-Kummissjoni
	Emenda

	(b)	is-sustanza jew it-taħlita ma teħtieġx ittikkettar f’konformità mal-Parti 1 jew 2 tal-Anness II, ħlief għat-Taqsima 2.8 tal-Parti 2 tal-Anness II;
	(b)	is-sustanza jew it-taħlita ma teħtieġx ittikkettar f’konformità mal-Parti 1 jew 2 tal-Anness II,



Emenda		84
Proposta għal regolament
Anness I – paragrafu 1 – punt 7a (ġdid)
Ir-Regolament (KE) Nru 1272/2008
Anness I – it-Taqsima 1.5.2.4.3a (ġdida)
	

	Test propost mill-Kummissjoni
	Emenda

	
	(7a)	fl-Anness I, tiżdied it-Taqsima 1.5.2.4.3a: “Fejn tapplika t-Taqsima 1.5.2.4.3a, it-tikketta fuq l-imballaġġ għandu jkun fiha l-identifikatur tal-prodott imsemmi fl-Artikolu 18(2) għas-sustanzi jew l-isem kummerċjali jew id-deżinjazzjoni msemmija fl-Artikolu 18(3), il-punt (a), għal taħlitiet, u, fejn applikabbli, il-pittogrammi tal-periklu “GHS01” jew “GHS05”.



Emenda		85
Proposta għal regolament
Anness I – paragrafu 1 – punt 7b (ġdid)
Ir-Regolament (KE) Nru 1272/2008
Anness I – it-Taqsima 1.5.2.5.a (ġdida)
	

	Test propost mill-Kummissjoni
	Emenda

	
	(7b)	fl-Anness I, tiżdied it-Taqsima 1.5.2.5a: Ittikkettar ta’ cartridges tal-linka fejn il-kontenut ma jaqbiżx 150 ml;

	
	1.5.2.5a1: L-elementi tat-tikketta meħtieġa mill-Artikolu 17 jistgħu jitnaqqsu f’konformità ma’ 1.5.2.5a.2 u 1.5.2.5a.3 meta:

	
	(a) il-kontenut tal-cartridges tal-linka ma jaqbiżx il-150 ml

	
	(b) l-imballaġġ ta’ barra jikkonforma mad-dispożizzjonijiet stabbiliti fl-Artikolu 17.; u

	
	(c) l-informazzjoni dwar il-periklu tal-imballaġġ ta’ barra tinżamm mal-printer

	
	1.5.2.5a.2: Meta tapplika t-Taqsima 1.5.2.5a.1 it-tikketta fuq il-cartridges tal-linka u kwalunkwe imballaġġ intermedju għandu jkun fiha mill-inqas:

	
	(a) l-identifikatur tal-prodott f’konformità mal-Artikolu 18(2) għas-sustanzi u l-Artikolu 18(3), għat-taħlitiet;

	
	(b) fejn applikabbli il-pittogrammi;

	
	(c) fejn applikabbli l-identifikatur uniku tal-formula;

	
	(d) l-isem, l-isem reġistrat jew it-trademark tal-fornitur; u

	
	(e) in-numru tat-telefon jew il-kuntatt diġitali

	
	1.5.2.5a.3: Meta tapplika t-Taqsima 1.5.2.5a.1 u l-kontenut tal-cartridges tal-linka ma jaqbiżx it-30 ml l-informazzjoni meħtieġa mit-Taqsima 1.5.2.5a.1 tista’ tkompli titnaqqas sabiex it-tikketta fuq il-cartridges tal-linka jkun fiha mill-inqas:

	
	(a) l-identifikatur tal-prodott f’konformità mal-Artikolu 18(2) għas-sustanzi u l-Artikolu 18(3) għat-taħlitiet; u

	
	(b) fejn applikabbli l-pittogrammi li ġejjin: GHS01, GHS05, GHS06, GHS08. GHS07, GHS09, Meta jiġu assenjati aktar minn żewġ pittogrammi, GHS06 u GHS08 jistgħu jingħataw preċedenza fuq GHS01 u GHS05.



Emenda		86
Proposta għal regolament
Anness I – paragrafu 1 – punt 8
Ir-Regolament (KE) Nru 1272/2008
Anness I – it-Taqsima 1.6 – punt (b a) ġdid
	

	Test propost mill-Kummissjoni
	Emenda

	
	(ba)	In-numru tat-telefon għall-fornitur(i) meħtieġ(a) skont l-Artikolu 17(1), il-punt (a), u meta dan ikun rilevanti t-tielet subparagrafu tal-Artikolu 25(6) u t-Taqsima 1.5.1.2 tal-Anness I”;



Emenda		87
Proposta għal regolament
Anness I – paragrafu 1 – punt 9
Ir-Regolament (KE) Nru 1272/2008
Anness I – parti 5 – punt b
	

	Test propost mill-Kummissjoni
	Emenda

	(b)	Għal sustanza jew taħlita fornuta fi stazzjon tas-servizz u ppumpjata direttament f’reċipjent li jifforma parti integrali minn vettura u minn fejn is-sustanza jew it-taħlita normalment ma tkunx maħsuba li titneħħa, l-elementi tat-tikketta msemmija fl-Artikolu 17, il-punti (c) sa (h) għandhom jiġu pprovduti f’post viżibbli fuq il-pompa rispettiva. L-identifikatur uniku tal-formula msemmi fl-Artikolu 25(7) ma għandux għalfejn jiġi pprovdut.
	(b)	Għal sustanza jew taħlita fornuta fi stazzjon tal-fjuwil, il-kopja tal-elementi tat-tikketta li ġejjin imsemmija fl-Artikolu 17.1, il-punti (c) sa (h) għandha tiġi pprovduta f’post viżibbli jew viċin tal-pompa rispettiva: L-identifikatur uniku tal-formula msemmi fl-Artikolu 25(7) ma għandux għalfejn jiġi pprovdut.



Emenda		88
Proposta għal regolament
Anness IV – paragrafu 1 – punt 2 – punt a
Ir-Regolament (UE) Nru 2019/1009
ANNESS II – PARTI II – SUSTANZI U TAĦLITIET MINN MATERJAL VERĠNI
	

	Test propost mill-Kummissjoni
	Emenda

	(a)	f’CMC 1: SUSTANZI U TAĦLITIET MINN MATERJAL VERĠNI, il-punt 2 jitħassar;
	(a)	f’CMC 1: SUSTANZI U TAĦLITIET MINN MATERJAL VERĠNI, il-punt 2 huwa sostitwit kif ġej;

	
	a) Sustanzi klassifikati fl-Anness VI, il-Parti 3, tar-Regolament (KE) Nru 1272/2008 għall-klassijiet jew il-kategoriji tal-periklu li ġejjin:

	
	- Mutaġeniċità għaċ-ċelloli ġerminali, il-kategorija 1A jew 1B;

	
	- Karċinoġeniċità, il-kategorija 1A jew 1B;

	
	- Tossiċità riproduttiva, il-kategorija 1A jew 1B;

	
	- Tossiċità tal-organu fil-mira speċifiku, esponiment ripetut, il-kategorija 1

	
	- Interferent endokrinali għas-saħħa tal-bniedem, il-kategorija 1;

	
	- Interferent endokrinali għall-ambjent, il-kategorija 1; u

	
	- Proprjetajiet persistenti, bijoakkumulattivi u tossiċi jew persistenti ħafna u bijoakkumulattivi ħafna

	
	li l-kwantitajiet reali mqiegħda fis-suq huma aktar baxxi minn 10 tunnellati fis-sena, inkorporati intenzjonalment fil-prodott fertilizzanti tal-UE, waħedhom jew f’taħlita, f’konċentrazzjoni daqs jew inqas mill-valuri ta’ limitu ġeneriċi stabbiliti fl-Artikolu 11(3) tar-Regolament (KE) Nru 1272/2008, għandhom ikunu ġew irreġistrati skont ir-Regolament (KE) Nru 1907/2006, b’dossier li jkun fih:

	
	(i) l-informazzjoni prevista fl-Annessi VI, VII u, sa fejn rilevanti u disponibbli, fl-Anness VIII tar-Regolament (KE) Nru 1907/2006, abbażi tad-data disponibbli, metodi alternattivi skont l-Artikolu 13 adattamenti skont l-Anness XI, u t-twettiq ta’ testijiet ġodda fuq annimali vertebrati biss bħala l-aħħar għażla u fejn rilevanti, u

	
	(ii) u rapport dwar is-sikurezza kimika skont l-Artikolu 14 tar-Regolament (KE) Nru 1907/2006 strettament limitat għax-xenarji ta’ esponiment relatati mal-użu agronomiku u mal-ambjent, sakemm ma jkunx kopert b’mod espliċitu minn waħda mill-eżenzjonijiet mill-obbligu ta’ reġistrazzjoni previsti fl-Artikolu 9 (PPORD) tar-Regolament (KE) Nru 1907/2006, użat esklużivament għar-riċerka u għall-iżvilupp xjentifiċi, fl-Anness IV tar-Regolament (KE) Nru 1907/2006 jew mill-punti 6, 7, 8, 9 jew 10 9 (għall-manjeżja biss) tal-Anness V ta’ dak ir-Regolament.

	
	b) Polimeri huma eżentati mill-punt a).;



Emenda		89
Proposta għal regolament
Anness IV – paragrafu 1 – punt 2 – punt f
Ir-Regolament (UE) Nru 2019/1009
Anness II – Parti II – CMC 8: POLIMERI NUTRIJENTI
	

	Test propost mill-Kummissjoni
	Emenda

	1.	Prodott fertilizzanti tal-UE jista’ jkun fih polimeri li jkunu magħmulin esklużivament minn sustanzi monomeri li jikkonformaw mal-kriterji stabbiliti fil-punti 1 ta’ CMC 1, fejn l-għan tal-polimerizzazzjoni huwa l-kontroll tar-rilaxx tan-nutrijenti minn wieħed jew aktar mis-sustanzi monomeri.;
	1.	Prodott fertilizzanti tal-UE jista’ jkun fih polimeri li jkunu magħmulin esklużivament minn sustanzi monomeri li jikkonformaw mal-kriterji stabbiliti fil-punti 1 ta’ CMC 1, fejn l-għan tal-polimerizzazzjoni huwa l-kontroll tar-rilaxx tan-nutrijenti minn wieħed jew aktar mis-sustanzi monomeri. Il-polimeru jista’ jwettaq ukoll funzjonijiet oħra, dment li dan ma jibdilx il-karatteristiċi tas-sikurezza tal-prodott jew ma jikkompromettix il-funzjoni ta’ rilaxx ikkontrollat;

